
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1446 

20 Οκτωβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ειδικό Πρόγραμμα Επιχορήγησης Επιχειρήσεων για 
την απασχόληση ανέργων που προέρχονται από 

την επιχ/ση «ΕΑΣ ΑΛΕΞΑΝΔΡΕΙΑΣ. 1 

Ειδικό Πρόγραμμα Ολοκληρωμένης Παρέμβασης για 
άνεργους 18-64 ετών, που προέρχονται από την 

επιχείρηση «ΟΟΤΤΟΝ ΡΙΙ_». 2 

Ειδικό Πρόγραμμα Ολοκληρωμένης Παρέμβασης για 
400 άνεργους της επαρχίας Νάουσας. 3 


Α ΠΟΦΑΣΕΙ Σ 

Αριθμ. 2733 (1) 


Ειδικό Πρόγραμμα Επιχορήγησης Επιχειρήσεων για την 
απασχόληση ανέργων που προέρχονται από την 
επιχ/ση «ΕΑΣ ΑΛΕΞΑΝΔΡΕΙΑΣ». 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ Ο.Α.Ε.Δ. 

Έχοντας υπόψη: 

1. Τις διατάξεις: 

Α. του ν. 2224/1994, άρθρα 14 και 15, 

Β. του ν. 2336/1995, άρθρο 10, 

Γ. του ν. 2434/1996, άρθρο 1, 

Δ. του ν. 2956/2001, άρθρο 6 παρ. 7, άρθρο 8 παρ. 2 
εδ.ΙΔ, άρθρο 9 παρ. 2 εδ. ΙΔ. 

2. Την υπ’ αριθμ. 236/34/13.9.2005 απόφαση της Επι¬ 
τροπής Διαχείρισης του ΛΑΕΚ 

3. Τη γνώμη των μελών του, αποφασίζει: 

Την υλοποίηση ειδικού προγράμματος, το οποίο έχει 
ως εξής: 

1.- Βασικές Αρχές Προγράμματος 

Καταρτίζεται ειδικό πρόγραμμα επιχορήγησης επιχ/ 
σεων για την απασχόληση 7 ανέργων προερχόμενων 
από την επιχ/ση ΕΑΣ ΑΛΕΞΑΝΔΡΕΙΑΣ. 

Σκοπός του προγράμματος είναι οι άνεργοι που προ¬ 
έρχονται από την επιχ/ση να συμπληρώσουν τις προ¬ 
ϋποθέσεις για τη συνταξιοδότησή τους από τον οικείο 
κλάδο ασφάλισής τους, με την πρόσληψή τους από 
επιχ/σεις που θα ενταχθούν στο πρόγραμμα. 


Στο πρόγραμμα εντάσσονται επιχ/σεις που θα προ- 
σλάβουν ανέργους -ες των οποίων η σχέση εργασίας 
με την ως άνω επιχείρηση έληξε και οι οποίοι θεμελι¬ 
ώνουν δικαίωμα συνταξιοδότησης εντός της επόμενης 
πενταετίας κατά περίπτωση. 

2. Εντασσόμενες Επιχειρήσεις 

Στο πρόγραμμα αυτό είναι δυνατόν να ενταχθούν 
όλες οι ιδιωτικές επιχειρήσεις. 

Δεν μπορούν να υπαχθούν στο πρόγραμμα όλες οι 
επιχειρήσεις που διέπονται όσον αφορά στην πρόσληψη 
του προσωπικού τους από τις διατάξεις του ν. 2190/1994, 
εκτός των αμιγών και μικτών επιχειρήσεων των ΟΤΑ 
α'και β'βαθμού οι οποίες έχουν τη δυνατότητα να εντα¬ 
χθούν στο πρόγραμμα. 

3. Προϋποθέσεις Ένταξης 

Απαραίτητες προϋποθέσεις υπαγωγής στο ως άνω 
πρόγραμμα είναι: 

α) Η μη απόλυση από τις επιχειρήσεις ή τα υποκατα- 
στήματά τους που λειτουργούν στον ίδιο Νομό προσω¬ 
πικού (απασχολούμενου σε αντίστοιχη θέση μ’ αυτή που 
θα καλυφθεί με το πρόγραμμα αυτό) κατά τη χρονική 
διάρκεια των 6 μηνών που προηγούνται της ημερομη¬ 
νίας υποβολής της σχετικής αίτησης υπαγωγής τους 
στο πρόγραμμα. 

Οι επιχειρήσεις για τη μη απόλυση του προσωπικού 
τους θα υποβάλλουν υπεύθυνη δήλωση σύμφωνα με 
την παρ. 6β της παρούσας εγκυκλίου. 

β) Οι άνεργοι που θα προσληφθούν θα πρέπει να 
είναι εγγεγραμμένοι στα μητρώα ανέργων των Γ ρα¬ 
φείων Απασχόλησης του ΟΑΕΔ, που βρίσκονται στην 
περιοχή του τόπου κατοικίας τους και πρέπει να τους 
υπολείπονται μέχρι (5) χρόνια για να συνταξιοδοτη- 
θούν. 

4. Διάρκεια Επιδότησης 

Η διάρκεια της επιδότησης καθορίζεται από ένα (1) 
μήνα έως και εξήντα (60), κατ’ ανώτατο όριο μήνες. 

5. Ποσά Επιχορήγησης 

Το ποσό επιχορήγησης για κάθε ημέρα πλήρους απα¬ 
σχόλησης καθορίζεται στο ποσό των 

22 € για τους πρώτους 24 μήνες και 

26 € για τους επόμενους 36 μήνες με την απαραίτητη 

προϋπόθεση ότι κάθε μήνα οι μισθωτοί θα ασφαλίζονται 
για δέκα οκτώ (18) τουλάχιστον ημέρες εργασίας. 

Λιγότερες από 18 ημέρες απασχόλησης το μήνα θα 
επιχορηγούνται για τρεις (3) κατ’ ανώτατο όριο μήνες 
ανά έτος επιχορήγησης. 

Παρέχεται η δυνατότητα να επιχορηγηθούν επιχει¬ 
ρήσεις που θα απασχολήσουν μισθωτούς με μειωμένο 
ωράριο εργασίας από τέσσαρες (4) και άνω τουλάχι¬ 
στον ώρες ημερησίως. Στην περίπτωση αυτή το ποσό 
της επιχορήγησης που θα καταβάλλεται ανέρχεται στο 
ήμισυ του ποσού της ως άνω επιχορήγησης και θα προ¬ 
σαυξάνεται για κάθε ώρα επιπλέον απασχόλησης, πέραν 
των 4 ωρών, με το 1/4 του ποσού της επιχορήγησης που 
αντιστοιχεί στην μερική απασχόληση. 

6. Δικαιολογητικά Υπαγωγής 

Για να υπαχθεί στο πρόγραμμα αυτό κάποια επιχείρη¬ 
ση ή εργοδότης γενικά, εφόσον υπάρχουν κενές θέσεις, 
πρέπει να υποβάλλει στην Υπηρεσία του ΟΑΕΔ του 
τόπου απασχόλησης των υπό πρόσληψη μισθωτών τα 
εξής δικαιολογητικά: 

α) Έντυπη αίτηση που θα περιέχει την επωνυμία, το 
αντικείμενο της οικονομικής δραστηριότητας και τον 
αριθμό ατόμων που πρόκειται να προσλάβει σύμφωνα 
με το πρόγραμμα. 

β) Υπεύθυνη Δήλωση σύμφωνα με την οποία θα δη¬ 
λώνει ότι: 

βα) κατά το θμηνο που προηγείται της ημερομηνίας 
υποβολής της αίτησης για υπαγωγή στο πρόγραμμα 
δεν απέλυσε προσωπικό απασχολούμενο σε αντίστοι¬ 
χη θέση μ’ αυτή που θα καλύψει ή κάλυψε με το πρό¬ 
γραμμα αυτό καθώς και ότι εάν κατά τη διάρκεια του 
προγράμματος απολύσει προσωπικό απασχολούμενο 
σε αντίστοιχη θέση με αυτή που κάλυψε σύμφωνα με 
το πρόγραμμα θα το αντικαταστήσει σύμφωνα με τα 
οριζόμενα στην παρ. 11α της παρούσας εγκυκλίου. 

ββ) έλαβε γνώση και αποδέχεται τους όρους του προ¬ 
γράμματος. 

γ) Αντίγραφο Καταστατικού προκειμένου για εταιρεί¬ 
ες και βεβαίωση έναρξης επιτηδεύματος για τις λοιπές 
επιχειρήσεις. 

δ) Καταγγελία σύμβασης εργασίας. 

7. Διαδικασία Υπαγωγής 

Γ ια την ύπαρξη των προϋποθέσεων υπαγωγής επιχει¬ 
ρήσεων στο πρόγραμμα αυτό, κρίνουν οι κατά τόπους 
αρμόδιοι Προϊστάμενοι των Υπηρεσιών Απασχόλησης 
του ΟΑΕΔ. 

Σε περίπτωση έκδοσης απορριπτικής απόφασης είναι 
δυνατή η υποβολή ένστασης από τον ενδιαφερόμενο 
εντός (30) ημερών από την κοινοποίηση της απόφα¬ 
σης. 

Επί της ένστασης θα επιλαμβάνεται η Επιτροπή Δι¬ 
αχείρισης του ΛΑΕΚ, μετά από εισήγηση της Δ/νσης 
Απασχόλησης στην οποία θα διαβιβάζεται από την Υπη¬ 
ρεσία ο φάκελος της επιχείρησης, καθώς και έκθεση 
της Υπηρεσίας επί του θέματος. 

8. Δικαιολογητικά Καταβολής Επιχορήγησης 

Γ ια την καταβολή της επιχορήγησης ο εργοδότης θα 
υποβάλλει στην αρμόδια Υπηρεσία του ΟΑΕΔ τα εξής 
δικαιολογητικά: 


α) Έντυπη Κατάσταση που θα περιλαμβάνει το ονο¬ 
ματεπώνυμο των προσληφθέντων βάσει του προγράμ¬ 
ματος, την ειδικότητα, τη χρονολογία πρόσληψης, την 
ημερομηνία γέννησης, τα ημερομίσθια που πραγματο¬ 
ποιήθηκαν κατά μήνα, το ποσό της ημερήσιας επιχορή¬ 
γησης, το ποσό με το οποίο βαρύνεται ο ΟΑΕΔ σύμφωνα 
με το πρόγραμμα, το συνολικό ακαθάριστο ποσό που 
δικαιούται ο εργαζόμενος το οποίο δεν θα είναι κατώ¬ 
τερο του προβλεπόμενου από τις εκάστοτε ισχύουσες 
νόμιμες διατάξεις και στη στήλη της υπεύθυνης δήλω¬ 
σης, τις υπογραφές των προσληφθέντων μισθωτών ότι 
απασχολήθηκαν και πληρώθηκαν το χρονικό διάστημα 
για το οποίο ζητείται η επιχορήγηση. 

β) Δελτία Ανεργίας των μισθωτών που προσλήφθη- 
καν. 

γ) Φωτοτυπημένα αντίγραφα των αναγγελιών πρό¬ 
σληψης των εργαζομένων. 

δ) Βεβαίωση (καταμέτρηση) του ΙΚΑ ή οποιουδήποτε 
άλλου ασφαλιστικού οργανισμού κύριας ασφάλισης, 
από την οποία θα προκύπτει ο συνολικός αριθμός των 
ημερομισθίων που πραγματοποιήθηκαν στον κλάδο 
ασφάλισής τους. 

ε) Α.Π.Δ και βεβαίωση απόδοσης ασφαλιστικών ει¬ 
σφορών. 

στ) Βεβαίωση ασφαλιστικής και φορολογικής ενημε¬ 
ρότητας ή βεβαίωση οφειλής όπου απαιτείται. 

ζ) Κατάσταση της Επιθεώρησης Εργασίας στην οποία 
να φαίνονται οι ώρες απασχόλησης του μισθωτού ημε¬ 
ρησίως. 

η) Υπεύθυνη δήλωση ότι κατά τη διάρκεια του προ¬ 
γράμματος δεν μείωσε προσωπικό απασχολούμενο σε 
αντίστοιχη θέση με αυτή που κάλυψε σύμφωνα με το 
πρόγραμμα. 

Η αρμόδια υπηρεσία του ΟΑΕΔ, μετά τον έλεγχο δι- 
καιολογητικών θα προβαίνει στην καταβολή της επι¬ 
χορήγησης. Επίσης υποχρεούται να πραγματοποιεί 
επιτόπιους ελέγχους για τη διαπίστωση της τήρησης 
των όρων του προγράμματος και να συντάσσει σχετικές 
εκθέσεις. 

9. Προθεσμία Υποβολής Δικαιολογητικών για Κατα¬ 
βολή Επιχορήγησης 

α) Αξιώσεις εργοδοτών για είσπραξη επιχορήγησης 
για άτομα που θα υπαχθούν στο πρόγραμμα αυτό 
ασκούνται μέσα σε δύο (2) το αργότερο μήνες, από τη 
λήξη του προγράμματος. Ειδικά για την πρώτη επιχο¬ 
ρήγηση, η ανωτέρω προθεσμία αρχίζει από τη λήξη του 
τρίτου μήνα της απασχόλησης. 

β) Η προθεσμία πλήρωσης των θέσεων είναι ένας (1) 
μήνας το αργότερο από την ημερομηνία έκδοσης της 
σχετικής εγκριτικής απόφασης. 

Η επιχορήγηση θα καταβάλλεται από την ημερομηνία 
έκδοσης της εγκριτικής απόφασης. 

γ) Είναι δυνατή κατά ένα (1) το ανώτερο μήνα η επιμή¬ 
κυνση της προθεσμίας αυτής, μετά από αιτιολογημένη 
απόφαση του Προϊσταμένου της αρμόδιας υπηρεσίας 
του Οργανισμού. 

δ) Είναι δυνατή η επιμήκυνση του χρόνου επιχορήγη¬ 
σης του εργοδότη κατά τριάντα (30) το πολύ ημερο¬ 
λογιακές ημέρες, σε περίπτωση χορήγησης κανονικής 
άδειας, σοβαρής ασθένειας, άδειας άνευ αποδοχών κλπ. 

των επιχορηγούμενων ατόμων, μετά από αίτηση του 
ενδιαφερομένου εργοδότη και απόφαση του Δ/ντή της 
αρμόδιας Υπηρεσίας του ΟΑΕΔ. 

10. Επίλυση Διαφορών 

Οι αρμόδιοι κατά τόπον Προϊστάμενοι των Υπηρεσιών 
του Οργανισμού θα αποφασίζουν για τη συνέχιση ή 
μη υπαγωγή στο πρόγραμμα, στις κατωτέρω περιπτώ¬ 
σεις: 

α) Σε περίπτωση αδυναμίας αντικατάστασης δεσευ- 
όμενου μισθωτού από τον εργοδότη λόγω έλλειψης 
συγκεκριμένης ειδικότητας ανέργων στην Τοπική Αγορά 
Εργασίας, με την προϋπόθεση ότι η έλλειψη αυτή θα 
βεβαιώνεται με απόφαση της αρμόδιας υπηρεσίας. 

β) Σε τυχόν εκπρόθεσμη αντικατάσταση/ δεσμευόμε¬ 
νου μισθωτού, πέραν της προβλεπόμενης προθεσμίας 
των τριάντα (30) ημερολογιακών ημερών και μέχρι τρι¬ 
άντα (30) ακόμα ημερολογιακές ημέρες. 

γ) Σε περίπτωση αντικατάστασης δεσμευόμενου μι¬ 
σθωτού τριάντα (30) ημερολογιακές ημέρες πριν την 
αποχώρησή του, με την προϋπόθεση ότι ο εργοδότης 
θα δηλώσει ότι η πρόσληψη έγινε για αντικατάσταση 
του μισθωτού που πρόκειται να αποχωρήσει. 

Κατά των αποφάσεων των Προϊσταμένων των Υπηρε¬ 
σιών Απασχόλησης του Οργανισμού, είναι δυνατόν να 
ασκηθεί ένσταση εντός 30 ημερών από την κοινοποίηση 
της σχετικής απόφασης. 

Επί της ένστασης θα επιλαμβάνεται η Επιτροπής Δι¬ 
αχείρισης του ΛΑΕΚ μετά από εισήγηση της Δ/νσης 
Απασχόλησης στην οποία θα διαβιβάζεται ένσταση της 
επιχείρησης, καθώς και έκθεση επί του θέματος της 
αρμόδιας Υπηρεσίας. 

Οι ως άνω αποφάσεις της Επιτροπής υπόκεινται στην 
έγκριση του Δ.Σ. του ΟΑΕΔ. 

11. Δεσμεύσεις - Κυρώσεις 

α) Σε περίπτωση που ο εργοδότης απολύσει μισθω¬ 
τό που προσέλαβε με το πρόγραμμα αυτό, τότε το 
πρόγραμμα θα διακόπτεται με αναζήτηση του αναλο- 
γούντος ποσού επιχορήγησης. Επίσης εάν διαπιστωθεί 
ότι απέλυσε κατά το κρίσιμο εξάμηνο ή κατά τη διάρ¬ 
κεια του προγράμματος μισθωτό που απασχολούσε σε 
αντίστοιχη θέση μ’ αυτή που κάλυψε με το πρόγραμμα 
αυτό, τότε θα πρέπει να τον αντικαταστήσει μέσα σε 
τριάντα (30) ημερολογιακές ημέρες για να είναι δυνατή 
η συνέχιση του προγράμματος 

Αν η Υπηρεσία δεν είχε άνεργο να υποδείξει στην επι¬ 
χείρηση για να αντικαταστήσει τον μη επιχορηγούμενο 
μισθωτό της ίδιας ειδικότητας, τότε το πρόγραμμα θα 
διακόπτεται χωρίς άλλες επιπτώσεις. Σε αντίθετη περί¬ 
πτωση (μη αντικατάστασης δεσμευόμενου ατόμου) θα 
διακόπτεται το πρόγραμμα με απόφαση Προϊσταμένου 
της αρμόδιας υπηρεσίας του ΟΑΕΔ με αναζήτηση του 
αναλογούντος ποσού επιχορήγησης που καταβλήθηκε. 
Σε περίπτωση μη επιστροφής του ποσού θα ακολουθεί¬ 
ται η διαδικασία αναζήτησής του από την επιχείρηση 
μέσω της ΔΟΥ. 

β) Σε περίπτωση συνταξιοδότησης, θανάτου, στράτευ¬ 
σης, φυλάκισης, ασθένειας δεσμευόμενου προσωπικού 
και εφόσον υπάρχουν τα απαραίτητα δικαιολογητικά, 
δεν απαιτείται αντικατάσταση και συνεχίζεται κανονικά 
η επιχορήγηση. 


γ) Σε περίπτωση απόλυσης μισθωτού που έχει συ¬ 
μπληρώσει τις προϋποθέσεις συνταξιοδότησής του τότε 
το πρόγραμμα θα διακόπτεται χωρίς επιπτώσεις για 
την επιχείρηση. 

12. Ανάκληση 

Η απόφαση υπαγωγής της επιχείρησης στο πρόγραμ¬ 
μα επιχορήγησης θα ανακαλείται μετά από απόφαση 
του Προϊσταμένου, εφόσον διαπιστωθεί πριν την κα¬ 
ταβολή της πρώτης επιχορήγησης ότι δεν πληρούνται 
πλέον οι προϋποθέσεις υπαγωγής ή δεν έχει γίνει χρήση 
του προγράμματος κ.λπ. 

13. Επισημάνσεις 

α) Το πρόγραμμα θα διακόπτεται σε περίπτωση που 
ο μισθωτός ο οποίος προσελήφθηκε με το πρόγραμμα, 
συμπληρώσει το όριο ηλικίας και τον ελάχιστο αριθμό 
των ενσήμων που απαιτούνται για τη συνταξιοδότησή 
του. Σε καμία περίπτωση δε, το πρόγραμμα δεν θα 
υπερβαίνει το χρονικό διάστημα των πέντε (5) ετών 
επιχορήγησης, που προβλέπεται κατά ανώτατο όριο. 

β) Σε κάθε περίπτωση διακοπής του προγράμματος 
χωρίς επιπτώσεις η επιχείρηση θα επιχορηγείται μέχρι 
και την τελευταία ημέρα που απασχόλησε τον επιχο¬ 
ρηγούμενο μισθωτό. 

γ) Σε κάθε απόφαση του Προϊσταμένου των Υπηρε¬ 
σιών Απασχόλησης του ΟΑΕΔ είναι δυνατή η υποβολή 
ένστασης εντός (30) ημερών που θα εξετάζεται σύμ¬ 
φωνα με το άρθρο 10 της παρούσας. 

14. ΚΑΛΥΨΗ ΔΑΠΑΝΗΣ 

Από τις διατάξεις του προγράμματος αυτού εκτιμάται 
ότι προκαλείται δαπάνη ύψους 895.000 €, η οποία θα 
καλυφθεί από πόρους του ΛΑΕΚ. 

15. ΕΚΔΟΣΗ ΕΓΚΥΚΛΙΟΥ 

Ο ΟΑΕΔ θα εκδώσει εγκύκλιο, στην οποία θα εξειδι¬ 
κεύονται οι όροι εφαρμογής του προγράμματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Οκτωβρίου 2005 

Ο Πρόεδρος του Δ.Σ. 

Γ. ΒΕΡΝΑΔΑΚΗΣ 
-♦- 

Αριθμ. 2737/51 (2) 

Ειδικό Πρόγραμμα Ολοκληρωμένης Παρέμβασης για 
άνεργους 18-64 ετών, που προέρχονται από την επι¬ 
χείρηση «ΟΟΤΤΟΝ ΡΙΙ_» 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ Ο.Α.Ε.Δ. 

Έχοντας υπόψη: 

1. Τις διατάξεις: 

Α. του ν. 2224/1994, άρθρα 14 και 15, 

Β. του ν. 2336/1995, άρθρο 10, 

Γ. του ν. 2434/1996, άρθρο 1, 

Δ. του ν. 2956/2001, άρθρο 6 παρ. 7, άρθρο 8 παρ. 2 
εδ. ΙΔ', άρθρο 9 παρ. 2 εδ. ΙΔ' 

2. Την υπ’ αριθμ. 244/35/20.9.2005 απόφαση της Επι¬ 
τροπής Διαχείρισης του ΛΑΕΚ 

3. Τη γνώμη των μελών του, αποφασίζει: 

Την υλοποίηση ειδικού προγράμματος, το οποίο έχει 
ως εξής: 

1) Πρόγραμμα επιχορήγησης ιδιωτικών επιχειρήσεων 
για την απασχόληση 55 ανέργων ηλικίας 18-64 ετών 

2) Πρόγραμμα επιχορήγησης νέων ελεύθερων επαγ- 
γελματιών για 20 ανέργους. 

3) Εφ’ άπαξ οικονομική ενίσχυση του ποσού των επτα¬ 
κοσίων ευρώ (700 €) για κάθε ένα από τους (75) ανέρ¬ 
γους προερχόμενους από την επιχείρηση. 

ΚΕΦΑΛΑΙΟ Α' 

1. ΕΠΙΧΟΡΗΓΗΣΗ ΕΠΙΧΕΙΡΗΣΕΩΝ 

Καταρτίζεται πρόγραμμα επιχορήγησης ιδιωτικών 
επιχειρήσεων για την απασχόληση 55 ανέργων ηλικίας 
18-64 ετών, απολυμένων από την επιχείρηση «ΟΟΤΤΟΝ 
Ηί» 

2. ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 

• Όλες οι επιχειρήσεις που διέπονται, όσον αφορά 
στην πρόσληψη του προσωπικού τους, από τις διατά¬ 
ξεις του ν. 2190/1994 όπως τροποποιήθηκε και ισχύει 
σήμερα (ακόμη και αν εξαιρούνται ορισμένες κατηγο¬ 
ρίες του προσωπικού τους από το ν. 2190/1994), εκτός 
των αμιγών και μικτών επιχειρήσεων των ΟΤΑ α' και β' 
βαθμού, οι οποίες έχουν τη δυνατότητα ένταξής τους 
στο πρόγραμμα. 

• Οι πολιτικές οργανώσεις και κόμματα, οι επιχειρή¬ 
σεις που έχουν σχέση με τα τυχερά ψυχαγωγικά, ηλε¬ 
κτρονικά παιχνίδια (εκτός από τις επιχειρήσεις ΠΡΟΠΟ 
και ΛΟΤΤΟ που επιχορηγούνται), εξαγωγικές και μετα¬ 
φορικές επιχειρήσεις, ναυπηγεία καθώς και επιχειρήσεις 
άνθρακα. 

• Όλες οι επιχειρήσεις που λειτουργούν αποκλειστικά 
και μόνο βραδινές ώρες (10:00 μ.μ. έως 06:00 π.μ.) 

• Οι επιχειρήσεις που έχουν σύνθετο αντικείμενο δρα¬ 
στηριότητας και το ένα εξ’ αυτών περιλαμβάνεται στις 
εξαιρέσεις της παρούσας παραγράφου 

• Ατομικές επιχειρήσεις για άτομα που είναι σύζυγοι 
ή συνδέονται με α' βαθμού συγγένειας εξ’ αίματος ή εξ’ 
αγχιστείας με τον επιχειρηματία. 

• Οι Ο.Ε., Ε.Ε., Α.Ε., και Ε.Π.Ε. για τους ομόρρυθμους 
εταίρους στις Ο.Ε. και Ε.Ε., για τα μέλη του Δ.Σ. στις 
Α.Ε., για τους εταίρους της Ε.Π.Ε. 

• Οι σύζυγοι και οι συγγενείς α' βαθμού εξ αίματος 
ή εξ’ αγχιστείας των ομορρύθμων εταίρων στις Ο.Ε. 
και Ε.Ε., των εταίρων της Ε.Π.Ε. και των μελών του Δ.Σ. 
στις Α.Ε. 

3. ΠΡΟΫΠΟΘΕΣΕΙΣ ΥΠΑΓΩΓΗΣ 

α) Για την υπαγωγή μιας επιχείρησης στο πρόγραμμα 
θα πρέπει οι δημιουργούμενες θέσεις εργασίας να αντι¬ 
προσωπεύουν καθαρή αύξηση του αριθμού των εργαζο¬ 
μένων της επιχείρησης, σε σχέση με το μέσο όρο των 
εργαζομένων των τελευταίων δώδεκα (12) μηνών. 

Μόνο κατ’ εξαίρεση στην περίπτωση που η δημιουρ- 
γούμενη θέση εργασίας δεν αντιπροσωπεύει καθαρή 
αύξηση του αριθμού των εργαζομένων, αλλά αφορά σε 
πλήρωση κενής θέσης επιτρέπεται η υπαγωγή στο πρό¬ 
γραμμα υπό την προϋπόθεση η κενή θέση να δημιουργή- 
θηκε μετά από οικειοθελή αποχώρηση, συνταξιοδότηση 
λόγω ηλικίας ή νόμιμη απόλυση για σπουδαίο λόγο. 


β) Τα άτομα που θα προσληφθούν από τις επιχειρή¬ 
σεις που θα ενταχθούν στο πρόγραμμα πρέπει: 

• να έχουν την ιδιότητα του άνεργου και να διαθέτουν 
δελτίο ανεργίας σε ισχύ, 

• να έχουν την ελληνική υπηκοότητα ή την υπηκοότη¬ 
τα άλλου κράτους μέλους της ΕΕ ή να είναι ομογενείς 
που έχουν δικαίωμα διαμονής και απασχόλησης στη 
χώρα μας. 

• να έχουν συμπληρώσει το τυποποιημένο έντυπο 
εξατομικευμένης παρέμβασης και να έχουν συμφωνήσει 
σε ατομικό σχέδιο δράσης. 

4. ΔΙΚΑΙΟΛΟΓΗΤΙΚΑ ΥΠΑΓΩΓΗΣ 

Γ ια να ενταχθεί στο πρόγραμμα αυτό κάποια επιχεί¬ 
ρηση, πρέπει να υποβάλλει στην αρμόδια του τόπου 
απασχόλησης Υπηρεσία του ΟΑΕΔ τα εξής δικαιολο- 
γητικά: α)'Εντυπη αίτηση - Δήλωση που θα περιέχει την 
επωνυμία, τον κλάδο οικονομικής δραστηριότητας και 
τον αριθμό των ανέργων που θα προσλάβει με το πρό¬ 
γραμμα, β) Καταστάσεις του προσωπικού των δώδεκα 
(12) μηνών που προηγούνται της ημερομηνίας υποβολής 
της αίτησης, γ) Καταστατικό εταιρείας ή έναρξη επιτη¬ 
δεύματος, δ) Καταγγελία σύμβασης εργασίας. 

Γ ια την ύπαρξη των προϋποθέσεων ένταξης των επι¬ 
χειρήσεων στο πρόγραμμα κρίνουν οι κατά τόπους 
αρμόδιοι Δ/ντές ή Προϊστάμενοι των Υ.Ν., Τ.Υ., Γ.Ε. και 
ΚΠΑ του ΟΑΕΔ. Η προθεσμία πλήρωσης των θέσεων 
που εγκρίνονται είναι δύο (2) το αργότερο μήνες από 
την ημερομηνία έκδοσης της σχετικής εγκριτικής από¬ 
φασης. 

5. ΠΟΣΟ ΕΠΙΧΟΡΗΓΗΣΗΣ. 

Το ποσό της επιχορήγησης για κάθε ημέρα εργασί¬ 
ας πλήρους απασχόλησης καθορίζεται στα 19,20 € και 
μέχρι (25) ημέρες κατ’ ανώτατο όριο για κάθε μήνα, 
εφόσον υπάρχουν όμως (20) τουλάχιστον ημερομίσθια 
το μήνα για κάθε επιχορηγούμενο μισθωτό. 

Σε περίπτωση που μισθωτός προσληφθεί με καθεστώς 
μερικής απασχόλησης (από 4 ώρες και άνω ημερησίως), 
το ποσό της επιχορήγησης ανέρχεται στο ήμισυ του πο¬ 
σού που καταβάλλεται ως επιχορήγηση για κάθε ημέρα 
πλήρους απασχόλησης (9,60 € / ημέρα). Απασχόληση 
μικρότερη των 4 ωρών ημερησίως δεν επιχορηγείται. 

Η επιχείρηση θα καταβάλλει στους προσληφθέντες 
μισθό που δεν μπορεί να είναι κατώτερος του προβλε- 
πομένου από τις οικείες Σ.Σ.Ε. θα τους ασφαλίζει στους 
οικείους κλάδους κύριας και επικουρικής ασφάλισης. 

6. ΔΙΑΡΚΕΙΑ ΤΟΥ ΠΡΟΓΡΑΜΜΑΤΟΣ 

• Η διάρκεια της επιχορήγησης για κάθε επιχείρηση 
που εντάσσεται στο πρόγραμμα είναι δέκα οκτώ (18) 
μήνες. 

• Μετά τη λήξη της επιχορήγησης η επιχείρηση δε¬ 
σμεύεται να διατηρήσει το προσωπικό της (παλαιό και 
επιχορηγούμενο) τουλάχιστον, για έξι (6) μήνες ακόμη. 

7. ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ ΕΠΙΧΟΡΗΓΗΣΗΣ 

Α. Η αρμόδια Υπηρεσία θα προβαίνει στην καταβολή 
της επιχορήγησης αφού ελέγξει τα πιο κάτω δικαιολο- 
γητικά που η επιχορηγούμενη επιχ/ση υποβάλλει: 

α)'Εντυπη κατάσταση που θα περιλαμβάνει το ονοματε¬ 
πώνυμο των προσληφθέντων βάσει του προγράμματος, 

τη χρονολογία γέννησης, την ειδικότητα, τη χρονολογία 
πρόσληψης, τα ημερομίσθια που πραγματοποιήθηκαν 
κατά μήνα, το ποσό της ημερήσιας επιχορήγησης, το 
ποσό με το οποίο βαρύνεται ο Ο.Α.Ε.Δ. σύμφωνα με το 
πρόγραμμα, το συνολικό ακαθάριστο ποσό που δικαιού¬ 
ται ο εργαζόμενος το οποίο δεν θα είναι κατώτερο του 
προβλεπόμενου από τις οικείες Συλλογικές Συμβάσεις 
Εργασίες (Σ.Σ.Ε.) και στη στήλη της υπεύθυνης δήλω¬ 
σης, τις υπογραφές των προσληφθέντων μισθωτών, ότι 
απασχολήθηκαν και πληρώθηκαν το χρονικό διάστημα 
για το οποίο ζητείται η επιχορήγηση. 

β) Μισθοδοτικές καταστάσεις του χρονικού διαστήμα¬ 
τος για το οποίο το οποίο ζητά να επιχορηγηθεί 
γ) Απόδοση ασφαλιστικών εισφορών 
δ) Δελτία ανεργίας των μισθωτών που προσλήφθη- 
καν 

ε) Φωτοτυπημένα αντίγραφα των αναγγελιών πρό¬ 
σληψης 

στ) Βεβαίωση ασφαλιστικής και φορολογικής ενημε¬ 
ρότητας, όπου απαιτείται. 

Β. Η αρμόδια Υπηρεσία του ΟΑΕΔ υποχρεούται να 
πραγματοποιεί επιτόπιους ελέγχους απαραίτητα πριν 
την καταβολή της πρώτης επιχορήγησης, καθώς και μία 
φορά τουλάχιστον ανά εξάμηνο για τη διαπίστωση της 
τήρησης των όρων του προγράμματος και να συντάσσει 
σχετικές εκθέσεις 

8. ΧΡΟΝΟΣ ΥΠΟΧΡΕΩΤΙΚΗΣ ΑΠΑΣΧΟΛΗΣΗΣ - ΔΕ¬ 
ΣΜΕΥΣΕΙΣ 

α) Οι επιχειρήσεις υποχρεούνται να διατηρήσουν τις 
θέσεις εργασίας (παλαιές και νέες) καθ’ όλη τη διάρκεια 
του προγράμματος. 

Σε περίπτωση που η επιχείρηση μειώσει το προσωπικό 
της (απόλυση ή οικειοθελής αποχώρηση) και εφόσον 
δεν το αντικαταστήσει μέσα σε τριάντα (30) ημέρες, το 
πρόγραμμα θα διακόπτεται κατά τόσες θέσεις εργασίας 
όσες μειώθηκε το προσωπικό και θα επιστρέφεται το 
αναλογούν ποσό επιχορήγησης, σύμφωνα με τους όρους 
της παρούσας Υ.Α. 

β) Δεν θεωρείται μείωση η περίπτωση στράτευσης, 
ασθένειας, συνταξιοδότησης, φυλάκισης, θανάτου και 
λήξης σύμβασης ορισμένου χρόνου ή έργου, κατά τη 
διάρκεια των δώδεκα (12) μηνών που προηγούνται της 
ημερομηνίας υποβολής της αίτησης ή κατά τη διάρκεια 
του προγράμματος, εφόσον η επιχείρηση προσκομίσει 
τα απαραίτητα δικαιολογητικά από τα οποία θα απο- 
δεικνύονται τα ανωτέρω. 

γ) Επιχειρήσεις δεν δεσμεύονται από τις παραπάνω 
διατάξεις για τα άτομα που τυχόν προσλάβουν στο 
χρονικό διάστημα από την ημερομηνία κατάθεσης της 
αίτησής τους και μέχρι την έκδοση της εγκριτικής από¬ 
φασης, εφόσον δηλώσουν εγγράφως ότι δεν επιθυμούν 
να τα υπαγάγουν στο πρόγραμμα. 

δ) Δεν δεσμεύονται για άτομα που θα προσλάβουν 
μετά την τελευταία, με το πρόγραμμα, πρόσληψη. 

ε) Τέλος δεν δεσμεύονται για άτομα που έχουν προ- 
σλάβει σύμφωνα με τα προγράμματα Ειδικών Κοινω¬ 
νικών Ομάδων σε περίπτωση που αυτά αποχωρήσουν 
οικειοθελώς ή κατά το κρίσιμο 12μηνο πριν από την 
ημερομηνία υποβολής της αίτησής της επιχείρησης ή 
κατά τη διάρκεια του προγράμματος. 


9. ΠΡΟΘΕΣΜΙΑ ΥΠΟΒΟΛΗΣ ΔΙΚΑΙΟΛΟΓΗΤΙΚΩΝ ΓΙΑ 
ΚΑΤΑΒΟΛΗ ΕΠΙΧΟΡΗΓΗΣΗΣ 

Αξιώσεις εργοδοτών για είσπραξη της επιχορήγησης 
για άτομα που θα υπαχθούν στο πρόγραμμα ασκού¬ 
νται: 

α) για τον πρώτο μήνα απασχόλησης μέσα σε δύο 
(2) μήνες. 

β) για τους επόμενους δέκα τέσσερις (14) μήνες απα¬ 
σχόλησης εντός (2) μηνών από τη λήξη κάθε διμήνου 
και 

γ) για την καταβολή της επιχορήγησης των τριών (3) 
τελευταίων μηνών εντός δύο (2) μηνών από τη λήξη 
του προγράμματος και με την προϋπόθεση ότι θα έχει 
γίνει έλεγχος του προσωπικού της επιχείρησης, για το 
οποίο δεσμεύτηκε. 

δ) σε περίπτωση εκπρόθεσμης υποβολής δικαιολο- 
γητικών είναι δυνατή κατά ένα (1) το ανώτερο μήνα η 
επιμήκυνση των ως άνω προθεσμιών μετά από αιτιο¬ 
λογημένη απόφαση του Δ/ντή ή Προϊσταμένου της Υ.Ν., 
Τ.Υ. ή Γ.Ε. ή ΚΠΑ του Οργανισμού. 

ε) είναι δυνατή η επιμήκυνση του χρόνου επιχορήγη¬ 
σης του εργοδότη κατά τριάντα (30) το πολύ ημερολο¬ 
γιακές ημέρες με ισόχρονη δέσμευση της επιχείρησης, 
για μη απόλυση προσωπικού, σε περίπτωση χορήγησης 
κανονικής άδειας ή σοβαρής ασθένειας εργαζομένου, 
μετά από αίτηση του ενδιαφερομένου εργοδότη και 
απόφαση του Δ/ντή της κατά τόπον αρμόδιας Υπηρε¬ 
σίας του ΟΑΕΔ. 

Επίσης σε περίπτωση αντικατάστασης μισθωτού μέσα 
στην προθεσμία των τριάντα (30) ημερολογιακών ημε¬ 
ρών είναι δυνατή η επιμήκυνση του χρόνου επιχορήγη¬ 
σης και δέσμευσης του εργοδότη κατά (30) ημερολογια¬ 
κές ημέρες για κάθε άτομο που αντικαταστάθηκε, μετά 
από αίτηση του εργοδότη και απόφαση του αρμόδιου 
Δ/ντή της Υπηρεσίας. 

10. ΑΡΜΟΔΙΟΤΗΤΕΣ Δ/ΝΤΩΝΉ ΠΡΟΪΣΤΑΜΕΝΩΝ Υ.Ν., 
Τ.Υ., Γ.Ε. ΚΑΙ Κ.Π.Α. Ο.Α.Ε.Δ. 

Οι αρμόδιοι κατά τόπον Δ/ντές ή Προϊστάμενοι Υ.Ν., 
Τ.Υ., Γ.Ε. και Κ.Π.Α. του Οργανισμού, θα αποφασίζουν 
για τη συνέχιση ή μη στο πρόγραμμα, στις κατωτέρω 
περιπτώσεις: 

α) Σε τυχόν εκπρόθεσμη αντικατάσταση μισθωτού, 
πέραν της προβλεπόμενης προθεσμίας των 30 ημερο¬ 
λογιακών ημερών, και μέχρι τριάντα (30) ακόμη ημερο¬ 
λογιακές ημέρες. 

β) Σε περίπτωση αντικατάστασης μισθωτού τριάντα 
(30) ημερολογιακές ημέρες πριν την αποχώρησή του, 
με την προϋπόθεση ότι ο εργοδότης θα δηλώσει ότι 
η πρόσληψη έγινε για αντικατάσταση του μισθωτού 
που πρόκειται να αποχωρήσει, λόγω εκμάθησης του 
αντικειμένου. 

γ) Σε περίπτωση αδυναμίας αντικατάστασης μισθω¬ 
τών, λόγω έλλειψης της συγκεκριμένης ειδικότητας στην 
Τοπική Αγορά Εργασίας, με την προϋπόθεση ότι ή έλ¬ 
λειψη αυτή θα βεβαιώνεται με απόφασή του. 

δ) Σε περίπτωση έλλειψης ειδικότητας σε επιχορη¬ 
γούμενη θέση θα διακόπτεται η επιχορήγηση μόνο για 
τη θέση αυτή, χωρίς άλλες επιπτώσεις για τον εργο¬ 
δότη. 

11. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρου ή 
όρων ή προϋποθέσεων, μετά από οποιαδήποτε πληρωμή 
ποσού της επιχορήγησης θα εφαρμόζονται οι διατάξεις 
των παρ. 7 και 8 του άρθρου 29 του ν.1262/1982, όπως 
συμπληρώθηκε από τα άρθρα 6 και 7 του ν. 1836/1989 
και η επιχορήγηση θα διακόπτεται με επιστροφή του 
αναλογούντος ποσού. 

Ειδικότερα ο αρμόδιος Προϊστάμενος της Υπηρεσί¬ 
ας Απασχόλησης του Οργανισμού, στις περιπτώσεις 
αυτές αποφαίνεται με αιτιολογημένη απόφασή του για 
τη διακοπή της επιχορήγησης με επιστροφή του αναλο- 
γούντος ποσού που αντιστοιχεί στο υπόλοιπο χρονικό 
διάστημα του συνολικού χρόνου απασχόλησης. 

Εφόσον δεν επιστραφεί εμπρόθεσμα το αναλογούν 
ποσό που αναζητείται, συντάσσεται Πράξη Βεβαίωσης 
Οφειλής και αποστέλλεται στην αρμόδια Δ.Ο.Υ για βε¬ 
βαίωση και είσπραξή του. 

12. ΔΑΠΑΝΗ 

Η δαπάνη για την εφαρμογή του μέτρου αυτού θα 
καλυφθεί από τον ΛΑΕΚ (ΚΑΕ 2493 Β2 του φορέα 700) 
και θα ανέλθει στο ποσό των € ήτοι: 

55 άνεργοι X 18 μήνες X 25 ημερομίσθια X 19,20 € /ημ. 
= 475.200, 00 €. 

ΚΕΦΑΛΑΙΟ Β' 

ΚΑΤΑΡΤΙΣΗ ΕΙΔΙΚΟΥ ΜΕΤΡΟΥ ΑΥΤΟΑΠΑΣΧΟΛΗΣΗΣ 

1. ΕΙΔΙΚΟ ΜΕΤΡΟ ΑΥΤΟΑΠΑΣΧΟΛΗΣΗΣ 

Καταρτίζεται πρόγραμμα επιχορήγησης νέων ελευθέ¬ 
ρων επαγγελματιών για 20 άνεργους ηλικίας 18-64 ετών, 
απολυμένους από την επιχείρηση «ΟΟΤΤΟΝ ΡΙ1_» 

• Δύνανται να υπαχθούν στο πρόγραμμα μέχρι και 5 
(πέντε) μέλη εταιρειών: 

- Ομορρύθμων (Ο.Ε.) 

- Ετερορρύθμων (Ε.Ε.), μόνο για τα ομόρρυθμα μέλη 
τους 

- ΕΠΕ, με την προϋπόθεση ότι έκαστος υποψήφιος για 
ένταξη στο πρόγραμμα μετέχει τουλάχιστον με ποσο¬ 
στό 20% στο εταιρικό κεφάλαιο. 

- Αστικών μη κερδοσκοπικών εταιρειών. 

• Δύνανται να υπαχθούν στο πρόγραμμα μέχρι και 
πέντε (5) μέλη Συνεταιρισμών. 

2. ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 

2.1. Επαγγέλματα που απαιτούν την ύπαρξη κενής ορ¬ 
γανικής θέσης και συνεπώς η δημιουργία επιχείρησης 
δεν εξαρτάται από την απόφαση και την πρωτοβουλία 
του ενδιαφερομένου, που θα μπορούσε να ενισχυθεί με 
την παροχή της επιχορήγησης. 

2.2. Όσοι δημιουργούν εποχικές επιχειρήσεις, τυχερά, 
ψυχαγωγικά ή ηλεκτρονικά παιχνίδια, πρακτορεία ΠΡΟ- 
ΠΟ, ΛΟΤΤΟ, λαχείων και συναφή αυτών, επιχειρήσεις 
αποκλειστικά χωματουργικών εργασιών, εργαστήρια ή 
κέντρα ελευθέρων σπουδών, φροντιστήρια, κυλικεία, 
καντίνες, επιχειρήσεις που λειτουργούν αποκλειστικά 
και μόνο τις βραδινές ώρες (10 μ.μ. - 6 π.μ.)., καθώς και 
επιχειρήσεις που παρέχουν ψυχαγωγικές υπηρεσίες 
μαζικού χαρακτήρα (νυκτερινά κέντρα διασκέδασης, 
αναψυκτήρια, ντίσκο κ.ά.). 


2.3. Όσοι απασχοληθούν με την εκμετάλλευση επιβατι¬ 
κού δημοσίας χρήσεως (ΤΑΧΙ), λεωφορείου ή φορτηγού 
δημοσίας χρήσεως. 

2.4. Ανώνυμες Εταιρείες (Α.Ε.) 

2.5. Όσοι ζητούν να ενταχθούν στο πρόγραμμα με 
δραστηριότητα όμοια (ή στον ίδιο χώρο) με αυτή που 
είχε επιχείρηση η οποία διέκοψε τη λειτουργία της 
και ανήκε σε συγγενικό τους πρόσωπο εξ αίματος ή 
αγχιστείας Α' Βαθμού ή οι σύζυγοί τους κατά τους 
τελευταίους δώδεκα (12) μήνες πριν την έναρξη της 
επιχείρησης τους στη Δ.Ο.Υ., εκτός των περιπτώσεων 
στις οποίες ο προηγούμενος ιδιοκτήτης συνταξιοδοτή- 
θηκε ή απεβίωσε. 

2.6. Όσοι είχαν άλλη επιχείρηση κατά τους έξι (6) μή¬ 
νες πριν από τη νέα έναρξη επιτηδεύματος στη Δ.Ο.Υ., 
καθώς και αυτοί που έχουν επιχορηγηθεί στο παρελ¬ 
θόν, ανεξάρτητα χρονικής περιόδου είτε από το γενικό 
Πρόγραμμα των Νέων Ελευθέρων Επαγγελματιών είτε 
από αντίστοιχο εξειδικευμένο Πρόγραμμα (στον τομέα 
Πολιτισμού, Περιβάλλοντος κ.λπ.). 

2.7. Όσοι επιδοτηθούν από το παρόν Πρόγραμμα Ολο¬ 
κληρωμένης Παρέμβασης δεν μπορούν να ενταχθούν 
στη συνέχεια και στο γενικό Πρόγραμμα των Νέων Ελευ¬ 
θέρων Επαγγελματιών ή σε αντίστοιχο εξειδικευμένο 
Πρόγραμμα (στον τομέα Πολιτισμού, Περιβάλλοντος 
κ.λπ.) που εφαρμόζει ο ΟΑΕΔ. 

3. ΠΡΟΫΠΟΘΕΣΕΙΣ ΚΑΙ ΔΙΑΔΙΚΑΣΙΑ ΥΠΑΓΩΓΗΣ ΣΤΟ 
ΠΡΟΓΡΑΜΜΑ 

Η διαδικασία υπαγωγής στο πρόγραμμα, περιλαμβάνει 
δύο στάδια. Την προέγκριση, δηλαδή την αποδοχή από 
τις Υπηρεσίες του Ο.Α.Ε.Δ. της «αίτησης υπαγωγής στο 
πρόγραμμα - υπεύθυνης δήλωσης» από τον ενδιαφερό¬ 
μενο και την υπαγωγή, δηλαδή την έκδοση εγκριτικής 
απόφασης από την Υπηρεσία, ύστερα και από τη θετική 
εισήγηση του πρώτου επιτόπιου ελέγχου. 

3.1. ΠΡΟΕΓΚΡΙΣΗ 

Οι προϋποθέσεις υπαγωγής των ενδιαφερομένων 
στο πρόγραμμα στο στάδιο της προέγκρισης είναι οι 
εξής: 

3.1.1. Να έχουν την ιδιότητα του άνεργου και να δια¬ 
θέτουν Δελτίο Ανεργίας σε ισχύ μέχρι την ημερομηνία 
έναρξης της δραστηριότητάς τους. 

3.1.2. Να έχουν συμπληρώσει το τυποποιημένο έντυπο 
εξατομικευμένης παρέμβασης, το οποίο θα είναι υπογε¬ 
γραμμένο από τον εργασιακό σύμβουλο ή τον αρμόδιο 
υπάλληλο και τους ίδιους. 

3.1.3. Να έχουν κάνει έναρξη επιτηδεύματος μετά τη 
διαδικασία της εξατομικευμένης παρέμβασης. 

3.1.4. Να έχουν την Ελληνική υπηκοότητα ή την υπηκο¬ 
ότητα άλλου Κράτους-Μέλους της Ε.Ε. ή να είναι ομο¬ 
γενείς που έχουν δικαίωμα διαμονής και απασχόλησης 
στη χώρα μας. Επίσης, να διαθέτουν αριθμό φορολογι¬ 
κού μητρώου (ΑΦΜ) και να έχουν εκπληρώσει ή νόμιμα 
απαλλαγεί από τις στρατιωτικές τους υποχρεώσεις. 

3.1.5. Να έχουν υποβάλει τυποποιημένη «αίτηση υπα¬ 
γωγής στο πρόγραμμα - υπεύθυνη δήλωση» στην οποία 
θα δηλώνουν ότι γνωρίζουν και αποδέχονται τη διαδι¬ 
κασία και τους όρους ένταξης και συμμετοχής τους στο 
πρόγραμμα, θα περιγράφουν το σχέδιό τους για δημι- 

ουργία νέας επιχείρησης και θα δηλώνουν τα απαραί¬ 
τητα στοιχεία για την υπαγωγή τους στο Πρόγραμμα. 
Η αίτηση υποβάλλεται στην Υπηρεσία Απασχόλησης 
του Ο.Α.Ε.Δ. του τόπου λειτουργίας της επιχείρησης. 
Ως τόπος λειτουργίας νοείται κατ' αρχήν η έδρα της 
επιχείρησης και σε ειδικές περιπτώσεις (πχ πλανόδιες 
επιχειρήσεις) θα υποδεικνύεται συγκεκριμένος χώρος 
εγκατάστασής της. 

3.1.6. Η αποδοχή της αίτησης από την Υπηρεσία, συ¬ 
νεπάγεται προέγκριση και δέσμευση της θέσης. 

3.2. ΕΝΤΑΞΗ 

Το δεύτερο στάδιο της διαδικασίας είναι η ένταξη 
στο πρόγραμμα, η οποία ολοκληρώνεται με την θετική 
έγκριση του επιτόπιου ελέγχου (στο χώρο της επιχεί¬ 
ρησης) από εκπρόσωπο του Οργανισμού και την έκδοση 
εγκριτικής απόφασης από την Υπηρεσία. Ο πρώτος επι¬ 
τόπιος έλεγχος πραγματοποιείται εντός ενός μηνάς από 
την υποβολή της «αίτησης υπαγωγής στο πρόγραμμα 
- υπεύθυνης δήλωσης», ορίζεται κατόπιν συνεννοήσεως 
με τον αιτούντα και ελέγχονται τα παρακάτω: 

3.2.1. Καταγγελία σύμβασης εργασίας από την επιχεί¬ 
ρηση «ΟΟΤΤΟΝ ΕΙΙ_» 

3.2.2. Βεβαίωση έναρξης της δραστηριότητας της επι¬ 
χείρησης από τη ΔΟΥ. 

3.2.3. Εξοφλημένα τιμολόγια ή αποδείξεις αγοράς 
περασμένα στα επίσημα θεωρημένα από την αρμόδια 
ΔΟΥ βιβλία της επιχείρησης τους, αξίας τουλάχιστον 
ίσης με το 25% του ποσού της επιχορήγησης (εμπορεύ¬ 
ματα, εξοπλισμοί, πρώτες ύλες κ,λ.π), δηλ. 2.250 ευρώ. 
Λογίζονται και τα έξοδα ενοικίων. Για τις περιπτώσεις 
των υποψηφίων που συμμετέχουν στη δημιουργία νέων 
Εταιριών και Συνεταιρισμών, τα εξοφλημένα τιμολόγια 
ή οι αποδείξεις αγοράς υπολογίζονται κατά το τμήμα 
εκείνο το οποίο αντιστοιχεί στη συμμετοχή έκαστου 
των υποψηφίων στο κεφάλαιο της Εταιρείας ή του Συ¬ 
νεταιρισμού. 

3.2.4. Καταστατικό σύστασης της Εταιρείας ή του Συ¬ 
νεταιρισμού εφόσον πρόκειται για Εταιρεία ή Συνεται¬ 
ρισμό στον οποίο συμμετέχει ο ενδιαφερόμενος. 

3.2.5. Μισθωτήριο. 

3.2.6. Νόμιμα πιστοποιητικά για την άσκηση του επαγ¬ 
γέλματος του, όπου αυτά απαιτούνται. Τα νόμιμα πιστο¬ 
ποιητικά δύναται να διαθέτει είτε ο ίδιος είτε ένας του¬ 
λάχιστον από τους απασχολουμένους στην επιχείρησή 
του και σε περίπτωση εταιρείας είτε ο ένας τουλάχιστον 
από τους εταίρους που απασχολείται στην εταιρεία είτε 
ένας από τους απασχολουμένους σ'αυτή. 

3.2.7. να απασχολούνται στην επιχείρησή τους και να 
είναι ασφαλισμένοι κατά κύριο λόγο στον Ασφαλιστικό 
Φορέα που υπάγεται η επιχείρηση. 

3.2.8. η επιχείρηση να λειτουργεί σε χώρο ανεξάρ¬ 
τητο και κατάλληλα διαμορφωμένο (εκτός του χώρου 
της κατοικίας του επαγγελματία), κατά τρόπο ώστε να 
εξυπηρετεί ικανοποιητικά το σκοπό της. 

3.2.9. Κατά τη διάρκεια του πρώτου ελέγχου, ο ΝΕΕ 
θα πρέπει να παραδώσει φωτοαντίγραφα των παρα¬ 
πάνω πιστοποιητικών στον ελεγκτή, προκειμένου αυτά 
να τεθούν στο αρχείο της Υπηρεσίας. 

Σε περίπτωση που συντρέχουν οι προϋποθέσεις υπα¬ 
γωγής και η έκθεση του επιτόπιου ελέγχου είναι θετική, 


ο ενδιαφερόμενος ενημερώνεται για την ένταξή του στο 
πρόγραμμα και καλείται να προσέλθει στην Υπηρεσία, 
μέσα σε είκοσι (20) ημερολογιακές ημέρες από την 
ημερομηνία γνωστοποίησης της ένταξής του και να 
προσκομίσει α) βεβαίωση φορολογικής & ασφαλιστικής 
ενημερότητας όταν απαιτείται, και β) τιμολόγιο που 
εκδίδεται σύμφωνα με το άρθρ.12 παρ. 3 Προεδρικού 
Διατάγματος 186/1992 ΚΒΣ και γ) αριθμό Τραπεζικού 
Λογαριασμού, προκειμένου να του χορηγηθεί η προ¬ 
καταβολή. 

4. ΠΟΣΟ ΚΑΙ ΔΙΑΡΚΕΙΑ ΕΠΙΧΟΡΗΓΗΣΗΣ 

Το ποσό της επιχορήγησης για κάθε νέο ελεύθερο 
επαγγελματία που υπάγεται στο πρόγραμμα καθορί¬ 
ζεται στα 9.000 ευρώ από τα οποία ποσό ύψους 3.000 
ευρώ καταβάλλεται με την έκδοση της εγκριτικής από¬ 
φασης και τα υπόλοιπα 6.000 ευρώ σε δύο (2) ισόποσες 
εξαμηνιαίες δόσεις των 3.000 ευρώ η κάθε μία, κατα¬ 
βαλλόμενη στο τέλος κάθε εξαμήνου από την υπαγωγή 
του και αφού θα έχει πραγματοποιηθεί τουλάχιστον 
ένας επιτόπιος έλεγχος κατά το ενδιάμεσο χρονικό δι¬ 
άστημα (όπου και διαπιστώνεται η κανονική λειτουργία 
της επιχείρησης). 

Η διάρκεια της επιχορήγησης για κάθε νέο ελεύθερο 
επαγγελματία που εντάσσεται στο πρόγραμμα ορίζεται 
σε δώδεκα (12) μήνες, από την ημερομηνία έκδοσης της 
σχετικής εγκριτικής απόφασης. 

5. ΟΡΟΙ ΤΟΥ ΠΡΟΓΡΑΜΜΑΤΟΣ 

Κατά το δωδεκάμηνο διάστημα της επιχορήγησης 
ο νέος ελεύθερος επαγγελματίας δεσμεύεται για τα 
εξής: 

5.1. Με τη λήξη του κάθε εξαμήνου, από την ένταξή του 
στο πρόγραμμα και μέσα σε προθεσμία εξήντα (60) ημε¬ 
ρολογιακών ημερών, υποχρεούται να προσκομίσει: 

5.1.1. Αίτηση στην οποία θα δηλώνει ότι η επιχείρηση 
του λειτουργεί κανονικά και ότι το σύνολο των εσό¬ 
δων και των εξόδων του προαναφερθέντος χρονικού 
διαστήματος είναι τουλάχιστον ίσο με το ήμισυ του 
ποσού της δόσης που πρόκειται να εισπράξει (δηλ. 
1.500 ευρώ), όπως αυτά εμφανίζονται στα βιβλία εσό¬ 
δων και εξόδων του. Λογίζονται και τα έξοδα ενοικίων. 
Για τις περιπτώσεις των υποψηφίων που συμμετέχουν 
στη δημιουργία νέων Εταιριών και Συνεταιρισμών, το 
σύνολο των εσόδων και των εξόδων υπολογίζεται κατά 
το τμήμα εκείνο το οποίο αντιστοιχεί στη συμμετοχή 
έκαστου των υποψηφίων στο κεφάλαιο της Εταιρείας 
ή του Συνεταιρισμού. 

5.1.2. Βεβαίωση φορολογικής και ασφαλιστικής ενη¬ 
μερότητας όταν απαιτείται, τιμολόγιο και επικυρωμέ¬ 
να φωτοαντίγραφα του βιβλίου εσόδων-εξόδων του 
προηγούμενου εξαμήνου ή βεβαίωση καταβολής Φ.Π.Α. 
στη Δ.Ο.Υ. 

5.2. Ο ενταγμένος στο πρόγραμμα υποχρεούται να 
ενημερώνει την Υπηρεσία εγκαίρως και γραπτώς για 
οποιαδήποτε αλλαγή στα στοιχεία που έχει δηλώσει 
με την αίτηση για ένταξή του. 

5.3. Η επιχείρηση δεν πρέπει να διακόψει τη λειτουρ¬ 
γία της στο δωδεκάμηνο διάστημα της επιχορήγησης, 
άλλως διακόπτεται η επιχορήγηση με επιστροφή του 
καταβληθέντος ποσού, σύμφωνα με τα οριζόμενα στην 
παρ. 6. 

6. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρου ή 
όρων ή προϋποθέσεων, μετά από οποιαδήποτε πληρωμή 
ποσού της επιχορήγησης στον Ν.Ε.Ε., θα εφαρμόζο¬ 
νται οι διατάξεις των παρ. 7 και 8 του άρθρου 29 του 
ν.1262/1982, όπως συμπληρώθηκε από τα άρθρα 6 και 7 
του ν. 1836/1989 και η επιχορήγηση θα διακόπτεται με 
επιστροφή του αναλογούντος ποσού. 

Ειδικότερα, ο Προϊστάμενος της αρμόδιας Υπηρεσίας 
Απασχόλησης του Οργανισμού, στις περιπτώσεις αυ¬ 
τές αποφαίνεται με αιτιολογημένη απόφασή του για τη 
διακοπή της επιχορήγησης που ο νέος επαγγελματίας 
έχει λάβει από τον ΟΑΕΔ και την επιστροφή: 

- τμήματος του καταβληθέντος ποσού, κατ' αναλογία 
του χρονικού διαστήματος που απομένει από την ημε¬ 
ρομηνία μη τήρησης των όρων ή των προϋποθέσεων 
του προγράμματος μέχρι τη συμπλήρωση του συνολικού 
δωδεκάμηνου χρόνου επιχορήγησης. 

- ολόκληρου του ποσού σε περίπτωση που διαπιστώ¬ 
νεται μη τήρηση εξ αρχής των όρων και των προϋπο¬ 
θέσεων του προγράμματος. 

Η επιστροφή του ανωτέρω ποσού πρέπει να γίνει με 
εφάπαξ καταβολή του εντός δεκαπέντε (15) ημερών από 
την κοινοποίηση της απόφασης στον ενδιαφερόμενο. 

Εφόσον δεν επιστραφεί εμπρόθεσμα το ποσό που 
αναζητείται, συντάσσεται μετά από απόφαση του Δ.Σ. 
του Οργανισμού, Πράξη Βεβαίωσης Οφειλής και απο- 
στέλλεται στην αρμόδια Δ.Ο.Υ. για βεβαίωση και εί¬ 
σπραξή του. 

Σε περίπτωση φυλάκισης ή θανάτου ή σοβαρής ασθέ¬ 
νειας, η επιχορήγηση θα διακόπτεται χωρίς άλλες επι¬ 
πτώσεις για τον επαγγελματία από την ημερομηνία που 
εμφανίσθηκε το πρόβλημα. 

7. ΠΑΡΑΓΡΑΦΗ ΑΞΙΩΣΗΣ 

Εάν ο νέος επαγγελματίας καταθέσει εκπρόθεσμα 
δικαιολογητικά για την καταβολή επιμέρους δόσης, η 
αξίωσή του για το συγκεκριμένο ποσό παραγράφεται 
χωρίς διακοπή της επιχορήγησης, με απόφαση του 
Προϊσταμένου της αρμόδιας Υπηρεσίας Απασχόλησης 
του Οργανισμού, εφόσον η επιχείρηση λειτουργεί και 
εξακολουθούν να τηρούνται οι όροι και προϋποθέσεις 
του Προγράμματος. 

8. ΑΝΑΚΛΗΣΗ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Εάν μετά την ένταξη του νέου επαγγελματία στο 
πρόγραμμα, διαπιστωθεί ότι δεν τηρεί τους όρους ή 
τις προϋποθέσεις του, ο Προϊστάμενος της αρμόδιας 
Υπηρεσίας Απασχόλησης με απόφασή του θα ανακαλεί 
την υπαγωγή του επαγγελματία στο πρόγραμμα. 

9. ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 

Ο Προϊστάμενος της αρμόδιας Υπηρεσίας Απασχό¬ 
λησης, εφόσον αποδεδειγμένα προκύπτουν λόγοι ανω- 
τέρας βίας ή μη υπαιτιότητας του νέου επαγγελματία, 
δύναται με απόφασή του και ύστερα από αίτηση του 
ενδιαφερομένου: 

9.1. να επιμηκύνει την προθεσμία υποβολής δικαιολο- 
γητικών του ενδιαφερομένου για είσπραξη επιμέρους 
δόσης έως εξήντα (60) ημερολογιακές ημέρες. 

9.2. να θεραπεύσει περίπτωση δελτίου ανεργίας που 


δεν είχε θεωρηθεί για διάστημα έως τριάντα (30) ημερο¬ 
λογιακές ημέρες πριν από την έναρξη επιτηδεύματος. 

10. ΔΑΠΑΝΗ 

Η δαπάνη για την εφαρμογή του μέτρου αυτού θα 
καλυφθεί από το ΛΑΕΚ και θα ανέλθει στο ποσό των 
180.000,00 ευρώ (ΚΑΕ 2493 Η2 φορέας 700). 

Η δαπάνη αναλύεται ως εξής: 20 άνεργοι X 9.000 ευρώ 
= 180.000,00 ευρώ. 

11. ΕΠΙΛΥΣΗ ΔΙΑΦΟΡΩΝ 

Οποιαδήποτε διαφορά προκύψει μεταξύ των ενταγμέ- 
νων στο πρόγραμμα επαγγελματιών και των Υπηρεσιών 
Απασχόλησης του ΟΑΕΔ θα εξετάζεται από την Επιτρο¬ 
πή Διαχείρισης του ΛΑΕΚ εφόσον υποβληθεί ένσταση 
εντός 30 ημερών από την κοινοποίηση της απορριπτικής 
απόφασης της αρμόδιας Υπηρεσίας. 

ΚΕΦΑΛΑΙΟ Γ' 

Καταβολή έκτακτης οικονομικής ενίσχυσης 700,00 €. 

Η εφ’ άπαξ οικονομική ενίσχυση του ποσού των επτα¬ 
κοσίων ευρώ (700 €) για κάθε ένα από τους 75 πρώην 
μισθωτούς της επιχείρησης “ΟΟΤΤΟΝ ΡΙΙ”, σύμφωνα με 
την διάταξη της παρ. 3β του άρθρου 1 του ν. 2434/1996 
η οποία ορίζει ότι «με αποφάσεις της Επιτροπής Δια¬ 
χείρισης εξειδικεύονται προγράμματα που χρηματοδο¬ 
τούνται από τους πόρους του προηγουμένου εδαφίου 

και ειδικότερα εκείνα που αφορούν δράσεις.ή την 

ενίσχυση των ανέργων.» με την προϋπόθεση να είναι 
άνεργοι, και να διαθέτουν δελτίο ανεργίας σε ισχύ. 

Το πιθανό κόστος της συνολικής δαπάνης θα ανέλθει 
σε 52.500,00 € 

(75Χ 700,00 = 52.500,00 €) και θα βαρύνει εξ ολοκλή¬ 
ρου τον ΛΑΕΚ (ΚΑΕ 659 Α του προϋπολογισμού του 
Οργανισμού). 

Η καταβολής της οικονομικής ενίσχυσης να γίνει με 
τακτικό χρηματικό ένταλμα 

Υπόλογος διαχειριστής να οριστεί ο προϊστάμενος 
της Τοπικής Υπηρεσίας Καλαμάτας, ο ΠΕΤΡΟΥΛΕΑΣ 
ΑΡΙΣΤΟΤΕΛΗΣ. 

Η απόδοση λογαριασμού να γίνει σε δύο (2) μήνες από 
την ημερομηνία λήξης. 

Η λήξη της καταβολής να οριστεί σε 60 ημέρες από 
την ημερομηνία έναρξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Οκτωβρίου 2005 

Ο Πρόεδρος του Δ.Σ. 

Γ. ΒΕΡΝΑΔΑΚΗΣ 
-♦- 

Αριθμ. 2738/51 (3) 

Ειδικό Πρόγραμμα Ολοκληρωμένης Παρέμβασης για 
400 άνεργους της επαρχίας Νάουσας 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ Ο.Α.Ε.Δ. 

Έχοντας υπόψη: 

1. Τις διατάξεις: 

Α. του ν. 2224/1994, άρθρα 14 και 15, 

Β. του ν. 2336/1995, άρθρο 10, 

Γ. του ν. 2434/1996, άρθρο 1, 

Δ. του ν. 2956/2001, άρθρο 6 παρ. 7, άρθρο 8 παρ. 2 
εδ. ΙΔ', άρθρο 9 παρ. 2 εδ. ΙΔ'. 

2. Την υπ’ αριθμ. 245/35/20.9.2005 απόφαση της Επι¬ 
τροπής Διαχείρισης του ΛΑΕΚ 

3. Τη γνώμη των μελών του, αποφασίζει: 

Την υλοποίηση ειδικού προγράμματος, το οποίο έχει 
ως εξής: 

ΚΕΦΑΛΑΙΟ Α' 

ΜΕΤΡΑ ΓΙΑ ΤΗΝ ΚΑΤΑΡΤΙΣΗ 

Θα υλοποιηθεί πρόγραμμα επαγγελματικής κατάρτι¬ 
σης που θα σχεδιαστεί από τη Δ/νση Α3, ώστε να περι¬ 
λαμβάνει ειδικότητες, ανάλογα με τη ζήτηση επαγγελ¬ 
μάτων στην αγορά εργασίας και το αντίστοιχο υπαρκτό 
επίπεδο δεξιοτήτων των ανέργων. 

Το πρόγραμμα θα περιλαμβάνει 400 ώρες θεωρίας και 
εργαστηριακής άσκησης που θα πραγματοποιηθούν σε 
πιστοποιημένες δομές κατάρτισης. 

Η δαπάνη για την κατάρτιση θα καλυφθεί από τον 
ΛΑΕΚ και θα ανέλθει στο ποσό των 2.400.000 Ευρώ. 

Πιο συγκεκριμένα: 400 άτομα X 400 ώρες κατάρτισης 
X 15 Ευρώ μέσο ωριαίο κόστος = 2.400.000 Ευρώ (ΚΑΕ 
2659 ΙΚΔ' φορέας 700). 

Στους καταρτιζόμενους θα καταβληθεί ωριαίο εκπαι¬ 
δευτικό επίδομα 4,5 € καθώς και παροχές ασθένειας σε 
είδος (ιατροφαρμακευτική περίθαλψη). 

ΚΕΦΑΛΑΙΟ Β' 

ΜΕΤΡΟ ΕΠΙΧΟΡΗΓΗΣΗΣ ΕΠΙΧΕΙΡΗΣΕΩΝ 

Καταρτίζεται πρόγραμμα επιχορήγησης ιδιωτικών επι¬ 
χειρήσεων για την απασχόληση 300 ανέργων ηλικίας 
18-64 ετών, στην επαρχία της Νάουσας. 

1. ΠΡΟΤΕΡΑΙΟΤΗΤΑ ΣΤΗΝ ΚΑΛΥΨΗ ΤΩΝ ΘΕΣΕΩΝ 

Προτεραιότητα στην κάλυψη των θέσεων (και τουλά¬ 
χιστον το 30% των συνολικών θέσεων) έχουν οι άνεργοι 
που βρίσκονται σε μειονεκτική θέση, ήτοι: 

• Ανεργες γυναίκες, μητέρες ανηλίκων τέκνων 

• Ανεργοι άνω των 50 ετών. 

Από τις ως άνω θέσεις ποσοστό 60% θα καλυφθεί 
από γυναίκες. 

2. ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 

• Όλες οι επιχειρήσεις που διέπονται, όσον αφορά 
στην πρόσληψη του προσωπικού τους, από τις διατάξεις 
του ν. 2190/1994. 

• Ατομικές επιχειρήσεις για άτομα που είναι σύζυγοι 
ή συνδέονται με α' βαθμού συγγένεια εξ’ αίματος ή εξ’ 
αγχιστείας με τον επιχειρηματία. 

• Οι Ο.Ε.,Ε.Ε., Α,Ε. και Ε.Π.Ε. για τους ομόρρυθμους 
εταίρους στις Ο.Ε. και Ε.Ε., για τα μέλη του Δ.Σ. στις 
Α.Ε., για τους εταίρους της Ε.Π.Ε. 

• Οι σύζυγοι και οι συγγενείς α' βαθμού εξ’ αίματος 
ή εξ’ αγχιστείας των ομορρύθμων εταίρων στις Ο.Ε. 
και Ε.Ε. των εταίρων της Ε.Π.Ε. και των μελών του Δ.Σ. 
στις Α.Ε. 

• Οι πολιτικές οργανώσεις, τα κόμματα, τα νυχτερινά 
κέντρα, αίθουσες ψυχαγωγίας και εκμετάλλευσης ψυ¬ 
χαγωγικών και ηλεκτρονικών παιχνιδιών τυχερού χαρα¬ 
κτήρα, επιχειρήσεις που λειτουργούν αποκλειστικά και 
μόνο βραδινές ώρες (από 10:00 μ.μ. έως 6:00 π.μ.) 


• Οι εταιρείες παροχής υπηρεσιών φύλαξης και κα¬ 
θαριότητας. 

• Οι εταιρείες προσωρινής απασχόλησης (άρθρο 20, ν. 
2956/2001), για μισθωτούς τους που παρέχουν εργασία 
σε άλλον εργοδότη (έμμεσος εργοδότης). 

• Οι συνεταιρισμοί για τα μέλη τους. 

• Οι τομείς ναυπηγείων, άνθρακα, κ.λπ., σύμφωνα με το 
άρθρο 1 παρ. 3 του Κανονισμού (ΕΚ.) αριθμ. 2204/2002 
της Επιτροπής. 

3. ΔΥΝΑΤΟΤΗΤΑ ΥΠΑΓΩΓΗΣ ΣΤΟ ΠΡΟΓΡΑΜΜΑ 

3.1 ΕΠΙΧΕΙΡΗΣΕΙΣ 

Για την υπαγωγή μιας επιχείρησης στο πρόγραμμα θα 
πρέπει η δημιουργούμενη θέση εργασίας να αντιπρο¬ 
σωπεύει καθαρή αύξηση του αριθμού των εργαζομένων 
της, σε σχέση με το μέσο όρο των 12 τελευταίων μη¬ 
νών, που προηγούνται της ημερομηνίας υποβολής της 
αίτησής της. 

Η μερική και η εποχική απασχόληση υπολογίζονται 
στην καθαρή αύξηση και ισοδυναμούν με κλάσμα ετη¬ 
σίων μονάδων εργασίας. 

Στην περίπτωση που η πρόσληψη δεν αντιπροσωπεύ¬ 
ει καθαρή αύξηση του αριθμού των εργαζομένων της 
επιχείρησης, αλλά αφορά σε πλήρωση κενής θέσης που 
δημιουργήθηκε μετά από: 

• οικειοθελή αποχώρηση 

• συνταξιοδότηση λόγω ηλικίας 

• οικειοθελή μείωση του χρόνου εργασίας 

• καταγγελία της σύμβασης εργασίας μετά από μή¬ 
νυση για αξιόποινη πράξη 

είναι δυνατή η υπαγωγή στο πρόγραμμα εφόσον προ- 
σληφθεί άνεργος σε μειονεκτική θέση. 

3.2. ΑΝΕΡΓΟΙ 

Τα άτομα που θα προσληφθούν από τις επιχειρήσεις 
που θα ενταχθούν στο πρόγραμμα πρέπει: 

• Να έχουν την ιδιότητα του άνεργου και να διαθέτουν 
δελτίο ανεργίας σε ισχύ 

• Να έχουν την ελληνική υπηκοότητα ή την υπηκοότη¬ 
τα άλλου κράτους μέλους της ΕΕ ή να είναι ομογενείς 
που έχουν δικαίωμα διαμονής και απασχόλησης στη 
χώρα μας. 

• Να έχουν συμπληρώσει το έντυπο εξατομικευμέ- 
νης παρέμβασης και να έχουν συμφωνήσει σε ατομικό 
σχέδιο δράσης. 

3.3 ΔΕΝ ΕΙΝΑΙ ΔΥΝΑΤΗ Η ΕΠΙΧΟΡΗΓΗΣΗ ΕΠΙΧΕΙΡΗ¬ 
ΣΕΩΝ 

• Για τα άτομα που κατά το τελευταίο 12μηνο πριν 
από την ημερομηνία υπαγωγής τους στο πρόγραμμα 
είχαν απασχοληθεί καθ’ οιονδήποτε τρόπο στην ίδια 
επιχείρηση. 

• Για άτομα που τοποθετούνται αναγκαστικά με τις 
διατάξεις ν. 2643/1998 

• Επιχειρήσεις που μεταβιβάσθηκαν ή αλλάζουν νομική 
μορφή ή διαλύονται και επαναλειτουργούν στον ίδιο ή 
σε άλλο χώρο με το αυτό αντικείμενο δραστηριότητας, 
επιχορηγούνται μόνο για όσο επιπλέον προσωπικό προ- 
σλάβουν πέραν αυτού που κατά μέσο όρο απασχολή¬ 
θηκε στην προηγούμενη επιχείρηση κατά το τελευταίο 

12μηνο που προηγείται της ημερομηνίας υποβολής της 
αίτησης. 

4. ΔΙΑΔΙΚΑΣΙΑ ΥΠΑΓΩΓΗΣ - ΑΠΑΡΑΙΤΗΤΑ ΔΙΚΑΙΟΛΟ- 
ΓΗΤΙΚΑ 

Οι επιχειρήσεις που επιθυμούν να ενταχθούν στο πρό¬ 
γραμμα, εφόσον υπάρχουν κενές θέσεις, υποβάλλουν, 
εντός προθεσμίας η οποία θα καθοριστεί από σχετική 
εγκύκλιο του ΟΑΕΔ, αίτηση υπαγωγής στις κατά τόπους 
αρμόδιες Υπηρεσίες του Οργανισμού όπου και θα απα¬ 
σχολήσουν τους μισθωτούς που θα προσλάβουν. 

Τα δικαιολογητικά που θα υποβάλουν οι επιχειρήσεις 
είναι: 

• Έντυπη αίτηση, στην οποία θα αναφέρονται ανά 
ειδικότητα οι θέσεις για τις οποίες ζητούν να επιχο¬ 
ρηγηθούν. 

• Καταστατικό ή ΦΕΚ (όπου δημοσιεύθηκε το κατα¬ 
στατικό) ή έναρξη επιτηδεύματος. 

• Αριθμητική κατάσταση υπογεγραμμένη με το προ¬ 
σωπικό που απασχολούν ανά κατηγορία και ανά μήνα 
κατά τους 12 μήνες που προηγούνται της ημερομηνίας 
υποβολής της αίτησής τους συνοδευόμενη από υπεύ¬ 
θυνη δήλωση. 

Για την ύπαρξη αυτών των προϋποθέσεων υπαγωγής 
των επιχειρήσεων στις διατάξεις της Υπουργικής αυτής 
Απόφασης κρίνουν οι κατά τόπους αρμόδιοι προϊστά¬ 
μενοι των Τ.Υ και Κ.Π.Α του Ο.Α.Ε.Δ. 

5. ΥΛΟΠΟΙΗΣΗ ΤΟΥ ΠΡΟΓΡΑΜΜΑΤΟΣ 

• Οι επιχειρήσεις που πληρούν τις προϋποθέσεις δύ- 
νανται να ενταχθούν στο πρόγραμμα ως εξής: 

• Οι ατομικές επιχειρήσεις, καθώς και οι Ο.Ε., Ε.Ε, Ε.Π.Ε. 
που δεν απασχολούν προσωπικό εντάσσονται για μία 
(1) θέση εργασίας. 

• Οι επιχειρήσεις με προσωπικό από 1-9 άτομα εντάσ¬ 
σονται για δύο (2) θέσεις εργασίας. 

• Οι επιχειρήσεις με προσωπικό 10 ατόμων και άνω, 
εντάσσονται για αριθμό θέσεων εργασίας που αντι¬ 
στοιχεί στο 30% του μέσου όρου των απασχολουμένων 
τους κατά το τελευταίο δωδεκάμηνο πριν την ένταξή 
τους στο πρόγραμμα. 

• Οι επιχειρήσεις με προσωπικό άνω των 50 ατόμων, οι 
οποίες παρουσιάζουν καθαρή αύξηση της απασχόλησης 
κατά τη διάρκεια της τελευταίας τριετίας, μπορούν να 
ενταχθούν για αριθμό εργαζομένων που ανέρχεται μέ¬ 
χρι και 40% της μέσης απασχόλησης κατά τη διάρκεια 
του προηγουμένου έτους. 

• Σε όλες τις παραπάνω περιπτώσεις, ο συνολικός 
αριθμός των επιδοτούμενων δεν μπορεί να υπερβαίνει 
τα 100 άτομα ανά επιχείρηση. Στις περιπτώσεις επιχει¬ 
ρήσεων που διαθέτουν υποκαταστήματα, ο συνολικός 
αριθμός των επιδοτούμενων στο σύνολο των υποκατα¬ 
στημάτων δεν μπορεί να υπερβαίνει τα 100 άτομα. 

• Οι επιχειρήσεις εφόσον πληρούν τις προϋποθέσεις 
ένταξής τους στο πρόγραμμα ενημερώνονται από τις 
αρμόδιες Υπηρεσίες του ΟΑΕΔ ότι μπορούν να συμμε- 
τάσχουν στο πρόγραμμα (προέγκριση υπαγωγής στο 
πρόγραμμα). 

• Η υπόδειξη των ανέργων στις επιχειρήσεις θα 
πραγματοποιηθεί από τις Υπηρεσίες Απασχόλησης του 
ΟΑΕΔ στα πλαίσια της εξατομικευμένης παρέμβασης 


και σύμφωνα με τις προτάσεις που περιέχονται στα 
ατομικά σχέδια δράσης. 

• Μετά την εξατομικευμένη παρέμβαση των ανέργων, 
την υπόδειξή τους στις ενδιαφερόμενες επιχειρήσεις 
και την πρόσληψή τους εκδίδεται εγκριτική απόφαση 
υπαγωγής στο πρόγραμμα από τις αρμόδιες Υπηρεσίες 
Απασχόλησης του Οργανισμού. 

• Η εγκριτική απόφαση εκδίδεται μετά την πρόσληψη 
του τελευταίου επιχορηγούμενου μισθωτού, η οποία 
πρέπει να γίνει το αργότερο μέσα σε ένα μήνα από 
την προέγκριση υπαγωγής της επιχείρησης στο πρό¬ 
γραμμα. 

• Για την έκδοση των σχετικών εγκριτικών αποφάσεων 
οι επιχειρήσεις υποβάλλουν το αργότερο μέσα σε 15 
ημέρες μετά την ημερομηνία πρόσληψης, δελτία ανεργί¬ 
ας και φωτοτυπημένα αντίγραφα των αναγγελιών πρό¬ 
σληψης που έκαναν στο πλαίσιο του προγράμματος. 

6. ΠΟΣΟ ΚΑΙ ΔΙΑΡΚΕΙΑ ΕΠΙΧΟΡΗΓΗΣΗΣ 

Το ποσό της επιχορήγησης για κάθε ημέρα πλήρους 
απασχόλησης για τους άνεργους που βρίσκονται σε 
μειονεκτική θέση ανέρχεται στο ποσό των 20 €. 

Γ ια τις υπόλοιπες κατηγορίες των ανέργων που θα 
προσληφθούν με το πρόγραμμα, η επιχορήγηση ανέρ¬ 
χεται στο ποσό των 16 € /ημέρα. 

Η διάρκεια της επιχορήγησης: 

• για τις Μ.Μ.Ε. που εντάσσονται στο πρόγραμμα ορί¬ 
ζεται στους δεκαοχτώ (18) μήνες 

• για τις μεγάλες επιχειρήσεις (άνω των 250 εργαζο¬ 
μένων) στους 24 μήνες. 

• Μετά τη λήξη της επιχορήγησης οι επιχειρήσεις 
δεσμεύονται να διατηρήσουν το προσωπικό για έξι (6) 
μήνες ακόμα οι Μ.Μ.Ε. και για δώδεκα (12) μήνες οι 
μεγάλες. 

Σε περίπτωση που ο επιδοτούμενος απασχολείται με 
καθεστώς μερικής απασχόλησης από 4 ώρες και άνω 
ημερησίως και λιγότερο από 8 ώρες, το ποσό επιχορή¬ 
γησης ανέρχεται στο ήμισυ του ποσού που αντιστοιχεί 
σε κάθε ημέρα πλήρους απασχόλησης. 

7. ΕΝΑΡΞΗ ΚΑΙ ΟΡΟΙ ΕΠΙΧΟΡΗΓΗΣΗΣ 

• Κάθε άτομο που υπάγεται στο πρόγραμμα επιχορη¬ 
γείται από την ημερομηνία πρόσληψής του. 

• Η επιχορήγηση θα υπολογίζεται για κάθε εργάσι¬ 
μη ημέρα πλήρους απασχόλησης και μέχρι 25 ημέρες 
κατ’ανώτατο όριο για κάθε μήνα εφόσον όμως υπάρχουν 
20 τουλάχιστον ημερομίσθια το μήνα για κάθε επιχο¬ 
ρηγούμενο εργαζόμενο. 

• Εφόσον προηγούμενο προσωπικό της επιχείρησης 
εργαζόταν λιγότερο από 20 ημέρες το μήνα και εξα¬ 
κολουθήσει να εφαρμόζεται το ίδιο καθεστώς απασχό¬ 
λησής του και μετά την υπαγωγή της επιχείρησης στο 
πρόγραμμα, τότε θα συνεχίζεται κανονικά η επιχορή¬ 
γηση. 

Σε αντίθετη όμως περίπτωση (πλήρης απασχόληση 
του μη επιχορηγούμενου προσωπικού) η επιχείρηση 
υποχρεούται να το απασχολεί τουλάχιστον για 20 ημε¬ 
ρομίσθια κατά μήνα. 

• Κατά τη διάρκεια του προγράμματος είναι δυνατόν 
επιχορηγούμενος ή μη μισθωτός να πραγματοποιήσει 
μόνο για έξι (6) μήνες κάτω των είκοσι (20) ημερομι¬ 
σθίων. 

8. ΧΡΟΝΟΣ ΥΠΟΧΡΕΩΤΙΚΗΣ ΑΠΑΣΧΟΛΗΣΗΣ - ΔΕ¬ 
ΣΜΕΥΣΕΙΣ 

α) Οι επιχειρήσεις υποχρεούνται να διατηρήσουν τις 
θέσεις εργασίας (παλαιές και νέες) καθ’όλη τη διάρ¬ 
κεια του προγράμματος, 24 μήνες οι Μ.Μ.Ε. και 36 οι 
μεγάλες. 

Σε περίπτωση που η επιχείρηση μειώσει το προσωπι¬ 
κό της και εφόσον δεν το αντικαταστήσει μέσα σε τρι¬ 
άντα (30) ημέρες, το πρόγραμμα θα διακόπτεται κατά 
τόσες θέσεις εργασίας όσες μειώθηκε το προσωπικό 
και θα επιστρέφεται το αναλογούν ποσό επιχορήγησης, 
σύμφωνα με τους όρους της παρούσας κοινής υπουργι¬ 
κής απόφασης. Σε περίπτωση μη αντικατάστασης λόγω 
έλλειψης ειδικότητας (που θα διαπιστώνεται από την 
Υπηρεσία) σε επιχορηγούμενη θέση θα διακόπτεται 
η επιχορήγηση μόνο για τη θέση αυτή, χωρίς άλλες 
επιπτώσεις για τον εργοδότη. 

β) Επιχειρήσεις δεν δεσμεύονται από τις παραπάνω 
διατάξεις για τα άτομα που τυχόν προσλάβουν στο 
χρονικό διάστημα που μεσολαβεί από την ημερομηνία 
κατάθεσης της αίτησής τους και μέχρι την έκδοση της 
εγκριτικής απόφασης. 

γ) Οι επιχειρήσεις δεν δεσμεύονται από την παραπάνω 
διάταξη για άτομα που έχουν προσλάβει σύμφωνα με 
προγράμματα Ειδικών Κοινωνικών Ομάδων, σε περίπτω¬ 
ση που αυτά αποχώρησαν οικειοθελώς ή απολύθηκαν 
κατά τη διάρκεια του προγράμματος. 

δ) Δεν δεσμεύονται για άτομα που θα προσλάβουν 
μετά την τελευταία, με το πρόγραμμα, πρόσληψη. 

9. ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ ΕΠΙΧΟΡΗΓΗΣΗΣ 

Η αρμόδια Υπηρεσία θα προβαίνει στην καταβολή της 
επιχορήγησης αφού ελέγξει τα πιο κάτω δικαιολογητικά 
που η επιχορηγούμενη επιχείρηση υποβάλλει: 

α) Έντυπη κατάσταση που θα περιλαμβάνει το ονο¬ 
ματεπώνυμο των προσληφθέντων βάσει του προγράμ¬ 
ματος, τη χρονολογία πρόσληψης, τα ημερομίσθια που 
πραγματοποιήθηκαν κατά μήνα, το ποσό της ημερήσιας 
επιχορήγησης, το ποσό με το οποίο βαρύνεται ο ΟΑΕΔ 
σύμφωνα με το πρόγραμμα, το συνολικό ακαθάριστο 
ποσό που δικαιούται ο εργαζόμενος το οποίο δεν θα 
είναι κατώτερο του προβλεπόμενου από τις οικείες Συλ¬ 
λογικές Συμβάσεις Εργασίας (Σ.Σ.Ε.) και στη στήλη της 
υπεύθυνης δήλωσης, τις υπογραφές των προσληφθέ¬ 
ντων μισθωτών, ότι απασχολήθηκαν και πληρώθηκαν 
το χρονικό διάστημα για το οποίο ζητείται η επιχο¬ 
ρήγηση. 

β) Μισθολογικές καταστάσεις η αναλυτικές περιοδικές 
δηλώσεις (Α.Π.Δ.), οι οποίες μπορούν αν υποβληθούν 
και σε ηλεκτρονική μορφή, συνοδευόμενες με υπεύθυνη 
δήλωση. 

γ) Γραμμάτιο είσπραξης ή βεβαίωσης απόδοσης 
ασφαλιστικών εισφορών 

δ) Κατάσταση προσωπικού και ωρών εργασίας θε¬ 
ωρημένη από το αρμόδια Κοινωνική Επιθεώρηση Ερ¬ 
γασίας. 

ε) Βεβαίωση ασφαλιστικής και φορολογικής ενημερό¬ 
τητας, όπου απαιτείται. 


10. ΠΡΟΘΕΣΜΙΑ ΥΠΟΒΟΛΗΣ ΔΙΚΑΙΟΛΟΓΗΤΙΚΩΝ ΓΙΑ 
ΚΑΤΑΒΟΛΗ ΕΠΙΧΟΡΗΓΗΣΗΣ 

α) Αξιώσεις εργοδοτών για είσπραξη της επιχορήγη¬ 
σης για άτομα που θα υπαχθούν στο πρόγραμμα ασκού¬ 
νται εντός δύο (2) μηνών από την λήξη κάθε 3μηνου 
απασχόλησης. 

β) Σε περίπτωση εκπρόθεσμης υποβολής δικαιολογη- 
τικών είναι δυνατή κατά ένα (1) μήνα η επιμήκυνση της 
ως άνω προθεσμίας μετά από αιτιολογημένη απόφαση 
του Προϊσταμένου της Τ.Υ. ή ΚΠΑ του Οργανισμού. 

11. ΕΠΙΜΗΚΥΝΣΗ ΠΡΟΓΡΑΜΜΑΤΟΣ 

• Είναι δυνατή η επιμήκυνση του χρόνου επιχορήγη¬ 
σης κατά τριάντα (30) το πολύ ημερολογιακές ημέρες 
με ισόχρονη δέσμευση της επιχείρησης, για μη από¬ 
λυση προσωπικού, σε περίπτωση: α)κανονικής άδειας, 
β)δικαιολογημένης ασθένειας εργαζομένου, γ)μη λει¬ 
τουργίας της επιχείρησης λόγω θερινών διακοπών, δ) 
άδειας άνευ αποδοχών που χορηγείται μετά από αίτηση 
του εργαζομένου. Η επιμήκυνση γίνεται μετά από αίτηση 
της επιχείρησης και απόφαση του Προϊσταμένου της 
κατά τόπον αρμόδιας Υπηρεσίας του ΟΑΕΔ. 

• Επίσης σε περίπτωση αντικατάστασης μισθωτού 
μέσα στην προθεσμία των τριάντα (30) ημερολογιακών 
ημερών είναι δυνατή η επιμήκυνση του χρόνου επιχορή¬ 
γησης και δέσμευσης του εργοδότη κατά 30 ημερολογι¬ 
ακές ημέρες για κάθε άτομο που αντικαταστάθηκε, μετά 
από αίτηση του εργοδότη και απόφαση του αρμόδιου 
Προϊστάμενου της Υπηρεσίας Απασχόλησης. 

12. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρων ή 
προϋποθέσεων, μετά από οποιαδήποτε πληρωμή ποσού 
της επιχορήγησης εφαρμόζονται ανάλογα οι διατάξεις 
των παρ. 7 και 8 του άρθρου 29 του ν.1262/1982, όπως 
συμπληρώθηκε από τα άρθρα 6 και 7 του ν.1836/1989 
και η επιχορήγηση διακόπτεται με επιστροφή του ανα- 
λογούντος ποσού. 

Ειδικότερα ο προϊστάμενος της αρμόδιας Υπηρεσί¬ 
ας Απασχόλησης του Οργανισμού, στις περιπτώσεις 
αυτές και αφού προηγουμένως καλέσει εγγράφως τον 
εργοδότη να διατυπώσει τις απόψεις του, αποφαίνεται 
με αιτιολογημένη απόφασή του για τη διακοπή της επι¬ 
χορήγησης που η επιχείρηση έχει λάβει από τον ΟΑΕΔ 
και την επιστροφή: 

- Τμήματος του καταβληθέντος ποσού, κατ’αναλογία 
του χρονικού διαστήματος που απομένει από την ημε¬ 
ρομηνία μη τήρησης των όρων ή των προϋποθέσεων 
του προγράμματος μέχρι τη συμπλήρωση του συνολικού 
χρόνου δέσμευσης. 

- Ολόκληρου του ποσού σε περίπτωση που διαπιστώ¬ 
νεται μη τήρηση εξαρχής των όρων και των προϋποθέ¬ 
σεων του προγράμματος. 

Η επιστροφή του ανωτέρω ποσού πρέπει να γίνει με 
εφάπαξ καταβολή του εντός δεκαπέντε (15) ημερών από 
την κοινοποίηση της απόφασης στην επιχείρηση. 

Εφόσον δεν επιστραφεί εμπρόθεσμα το ποσό που 
αναζητείται, συντάσσεται μετά από απόφαση του Δ.Σ. 
του Οργανισμού, Πράξη Βεβαίωσης Οφειλής και απο- 
στέλλεται στην αρμόδια Δ.Ο.Υ. για βεβαίωση και εί¬ 
σπραξή του. 

13, ΑΝΑΚΛΗΣΗ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Εάν μετά την υπαγωγή της επιχείρησης στο πρό¬ 
γραμμα, διαπιστωθεί ότι δεν πληροί τους όρους ή τις 
προϋποθέσεις του, ο Προϊστάμενος της αρμόδιας Υπη¬ 
ρεσίας Απασχόλησης με απόφασή του θα ανακαλεί 
την υπαγωγή της στο πρόγραμμα και θα υποβάλλει 
αναφορά στη Διεύθυνση Γραμματείας Διοικητή για τη 
διενέργεια πρόσθετου ελέγχου. 

14. ΠΡΟΫΠΟΛΟΓΙΣΜΟΣ ΤΟΥ ΠΡΟΓΡΑΜΜΑΤΟΣ 

Η δαπάνη για την εφαρμογή του μέτρου αυτού θα 
καλυφθεί από τον ΛΑΕΚ (ΚΑΕ 2493 Β2 του φορέα 700) 
και θα ανέλθει στο ποσό των 2.184.300,00€, το οποίο 
επιμερίζεται ως εξής: 

- Για το έτος 2005 218.430,00 € 

- Για το έτος 2006 1.529.010,00 € 

- Για το έτος 2007 436.860,00 € 

ΚΕΦΑΛΑΙΟ Γ' 

ΜΕΤΡΟ ΑΥΤΑΠΑΣΧΟΛΗΣΗΣ 

Καταρτίζεται Πρόγραμμα επιχορήγησης εκατό (100) 
νέων ελευθέρων επαγγελματιών (Ν.Ε.Ε.) ηλικίας 18-64 
ετών για την επαρχία Ναούσης. 

Από τις ως άνω θέσεις ποσοστό 60% θα καλυφθεί 
από γυναίκες. 

1. ΔΙΚΑΙΟΥΧΟΙ ΤΟΥ ΠΡΟΓΡΑΜΜΑΤΟΣ 

Οι ενδιαφερόμενοι θα πρέπει να έχουν την ιδιότη¬ 
τα του ανέργου και να διαθέτουν Δελτίο Ανεργίας σε 
ισχύ μέχρι την ημερομηνία έναρξης της δραστηριότητάς 
τους. 

2. ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 

2.1. Επαγγέλματα που απαιτούν την ύπαρξη κενής ορ¬ 
γανικής θέσης και συνεπώς η δημιουργία επιχείρησης 
δεν εξαρτάται από την απόφαση και την πρωτοβουλία 
του ενδιαφερομένου, που θα μπορούσε να ενισχυθεί με 
την παροχή της επιχορήγησης. 

2.2. Όσοι δημιουργούν εποχικές επιχειρήσεις, επιχει¬ 
ρήσεις αποκλειστικά χωματουργικών εργασιών, φροντι¬ 
στήρια και γενικότερα εκπαιδευτικές μονάδες και μο¬ 
νάδες επαγγελματικής κατάρτισης, κυλικεία, καφενεία, 
επιχειρήσεις που λειτουργούν αποκλειστικά και μόνο 
τις βραδινές ώρες (10 μ.μ. - 6 π.μ.). 

2.3. Ανώνυμες Εταιρείες (Α.Ε.) 

2.4. Όσοι ζητούν να ενταχθούν στο πρόγραμμα με 
δραστηριότητα όμοια με αυτή που είχε επιχείρηση η 
οποία διέκοψε τη λειτουργία της και ανήκε σε συγγε¬ 
νικό τους πρόσωπο εξ αίματος ή αγχιστείας Α' Βαθμού 
ή οι σύζυγοί τους κατά τους τελευταίους δώδεκα (12) 
μήνες πριν την έναρξη της επιχείρησης τους στη Δ.Ο.Υ., 
εκτός των περιπτώσεων στις οποίες ο προηγούμενος 
ιδιοκτήτης συνταξιοδοτήθηκε ή απεβίωσε. 

2.5. Όσοι είχαν άλλη επιχείρηση κατά τους έξι (6) μή¬ 
νες πριν από τη νέα έναρξη επιτηδεύματος στη Δ.Ο.Υ., 
καθώς και αυτοί που έχουν επιχορηγηθεί στο παρελ¬ 
θόν, ανεξάρτητα χρονικής περιόδου είτε από το γενικό 
Πρόγραμμα των Νέων Ελευθέρων Επαγγελματιών είτε 
από αντίστοιχο εξειδικευμένο Πρόγραμμα (στον τομέα 
Πολιτισμού, Περιβάλλοντος κ.λ.π.). 


3. ΠΡΟΫΠΟΘΕΣΕΙΣ ΚΑΙ ΔΙΑΔΙΚΑΣΙΑ ΥΠΑΓΩΓΗΣ ΣΤΟ 
ΠΡΟΓΡΑΜΜΑ 

Η διαδικασία υπαγωγής στο πρόγραμμα, περιλαμβάνει 
δύο στάδια. Την προέγκριση, δηλαδή την αποδοχή από 
τις Υπηρεσίες του Ο.Α.Ε.Δ. της «αίτησης υπαγωγής στο 
πρόγραμμα - υπεύθυνης δήλωσης» από τον ενδιαφερό¬ 
μενο και την επιλογή των επιχειρηματικών σχεδίων από 
την επιτροπή αξιολόγησης και την υπαγωγή, δηλαδή 
την έκδοση εγκριτικής απόφασης από την Υπηρεσία, 
ύστερα και από τη θετική εισήγηση του πρώτου επι¬ 
τόπιου ελέγχου. 

3.1. ΠΡΟΕΓΚΡΙΣΗ 

Οι προϋποθέσεις υπαγωγής των ενδιαφερομένων 
στο πρόγραμμα στο στάδιο της προέγκρισης είναι οι 
εξής: 

3.1.1. Να έχουν την ιδιότητα του άνεργου και να δια¬ 
θέτουν Δελτίο Ανεργίας σε ισχύ μέχρι την ημερομηνία 
έναρξης της δραστηριότητάς τους. 

3.1.2. Να έχουν συμπληρώσει το τυποποιημένο έντυπο 
εξατομικευμένης παρέμβασης, το οποίο θα είναι υπογε¬ 
γραμμένο από τον εργασιακό σύμβουλο ή τον αρμόδιο 
υπάλληλο και τους ίδιους. 

3.1.3. Να έχουν κάνει έναρξη επιτηδεύματος μετά τη 
διαδικασία της εξατομικευμένης παρέμβασης και υπο¬ 
χρεωτικά από την 1.1.2005 και μετά. 

3.1.4. Να έχουν την Ελληνική υπηκοότητα ή την υπηκο¬ 
ότητα άλλου Κράτους-Μέλους της Ε.Ε. ή να είναι ομο¬ 
γενείς που έχουν δικαίωμα διαμονής και απασχόλησης 
στη χώρα μας. Επίσης, να διαθέτουν αριθμό φορολογι¬ 
κού μητρώου (ΑΦΜ) και να έχουν εκπληρώσει ή νόμιμα 
απαλλαγεί από τις στρατιωτικές τους υποχρεώσεις. 

3.1.5. Να έχουν υποβάλει τυποποιημένη «αίτηση υπαγω¬ 
γής στο πρόγραμμα - υπεύθυνη δήλωση» στην οποία θα 
δηλώνουν ότι γνωρίζουν και αποδέχονται τη διαδικασία 
και τους όρους ένταξης και συμμετοχής τους στο πρό¬ 
γραμμα, θα περιγράφουν το σχέδιό τους για δημιουργία 
νέας επιχείρησης και θα δηλώνουν τα απαραίτητα στοι¬ 
χεία για την υπαγωγή τους στο Πρόγραμμα. Η αίτηση 
υποβάλλεται στην Υπηρεσία Απασχόλησης του Ο.Α.Ε.Δ. 
του τόπου λειτουργίας της επιχείρησης. Ως τόπος λει¬ 
τουργίας νοείται κατ' αρχήν η έδρα της επιχείρησης και 
σε ειδικές περιπτώσεις θα υποδεικνύεται συγκεκριμένος 
χώρος εγκατάστασής της. 

ΔΙΑΔΙΚΑΣΙΑ ΕΠΙΛΟΓΗΣ 

Η επιλογή των επιχειρηματικών σχεδίων που θα χρη¬ 
ματοδοτηθούν θα γίνει από τριμελή επιτροπή αξιολό¬ 
γησης που θα συσταθεί γϊ αυτό το λόγο με απόφαση 
του Διοικητή του ΟΑΕΔ. Τα κριτήρια αξιολόγησης των 
αιτήσεων περιλαμβάνουν: 

• Την οικονομοτεχνική επάρκεια του επιχειρηματικού 
σχεδίου 

• Την ύπαρξη επιπλέον χρηματοδοτικών πόρων π.χ. 
μέσω τραπεζικού δανεισμού 

• Τη συνάφεια και επάρκεια του ενδιαφερομένου με 
το αντικείμενο της επιχειρηματικής δραστηριότητας, η 
οποία θα τεκμηριώνεται με ύπαρξη τυπικών προσόντων, 
επαγγελματικής εμπειρίας κ.λπ. 

• Την ύπαρξη στοιχείων δικτύωσης, δηλαδή παραγω¬ 
γικών διασυνδέσεων με υφιστάμενες επιχειρήσεις της 

επαρχίας Ναούσης (κατά προτεραιότητα) ή και άλλων 
νομών της χώρας. 

• τις συμπράξεις μεταξύ δύο ή περισσοτέρων ανέργων 
για τη δημιουργία κοινής επιχείρησης. 

Σε κάθε περίπτωση, θα τηρηθούν οι παρακάτω προ¬ 
τεραιότητες: 

• ποσοστό τουλάχιστον 65% του προγράμματος θα 
καλυφθεί στο πλαίσιο της πολιτικής πρόληψης της μα¬ 
κροχρόνιας ανεργίας και θα αφορά ανέργους νέους 
και νέες ηλικίας 18-25 ετών οι οποίοι είναι εγγεγραμ¬ 
μένοι έως 6 μήνες στα μητρώα ανέργων του Ο.Α.Ε.Δ. 
και άνεργους ηλικίας 26-64 ετών οι οποίοι είναι εγγε¬ 
γραμμένοι άνεργοι έως 12 μήνες στα μητρώα ανέργων 
του Ο.Α.Ε.Δ. 

• ποσοστό μέχρι 35% θα καλυφθεί στο πλαίσιο της 
πολιτικής καταστολής της μακροχρόνιας ανεργίας και 
θα αφορά άνεργους νέους και νέες 18-25 ετών οι οποίοι 
είναι εγγεγραμμένοι άνεργοι τουλάχιστον 6 μήνες στα 
μητρώα ανέργων του Ο.Α.Ε.Δ. και άνεργους ηλικίας 26- 
64 ετών οι οποίοι είναι εγγεγραμμένοι άνεργοι τουλά¬ 
χιστον 12 μήνες στα μητρώα ανέργων του Ο.Α.Ε.Δ. 

• ποσοστό τουλάχιστον 60% των θέσεων θα καλυ¬ 
φθούν από γυναίκες. 

3.2. ΥΠΑΓΩΓΗ 

Το δεύτερο στάδιο της διαδικασίας είναι η υπαγωγή 
στο πρόγραμμα, η οποία ολοκληρώνεται με την θετική 
έγκριση του επιτόπιου ελέγχου (στο χώρο της επιχεί¬ 
ρησης) από εκπρόσωπο του Οργανισμού και την έκδο¬ 
ση εγκριτικής απόφασης από την Υπηρεσία. Ο πρώτος 
επιτόπιος έλεγχος πραγματοποιείται εντός ενός μηνάς 
από την προέγκριση, ορίζεται κατόπιν συνεννοήσεως με 
τον αιτούντα και ελέγχονται τα παρακάτω: 

3.2.1. Βεβαίωση έναρξης της δραστηριότητας της επι¬ 
χείρησης από τη ΔΟΥ. 

3.2.2. Εξοφλημένα τιμολόγια ή αποδείξεις αγοράς πε¬ 
ρασμένα στα επίσημα θεωρημένα από την αρμόδια ΔΟΥ 
βιβλία της επιχείρησης τους, αξίας τουλάχιστον ίσης 
με το 40% του ποσού της επιχορήγησης (εμπορεύμα¬ 
τα, εξοπλισμοί, πρώτες ύλες κ.λπ). Λογίζονται τα έξο¬ 
δα ενοικίων. Λογίζονται επίσης τα έξοδα του παιδικού 
σταθμού που τυχόν πληρώνει μία νέα επιχειρηματίας 
για τη φύλαξη των παιδιών της ώστε να μπορεί να 
απασχολείται στην επιχείρηση. Στην περίπτωση που η 
ΝΕΕ έχει ως επαγγελματική έδρα την οικία της (ειδικές 
περιπτώσεις παρ. 3.2.9.) λαμβάνεται υπόψη το 1/3 του 
συνόλου των ενοικίων και λειτουργικών δαπανών (ΔΕΗ 
κ.λπ). 

Για τις περιπτώσεις των υποψηφίων που συμμετέχουν 
στη δημιουργία νέων Εταιριών και Συνεταιρισμών, τα 
εξοφλημένα τιμολόγια ή οι αποδείξεις υπολογίζονται 
κατά το τμήμα εκείνο το οποίο αντιστοιχεί στη συμμε¬ 
τοχή έκαστου των υποψηφίων στο κεφάλαιο της Εται¬ 
ρείας ή του Συνεταιρισμού. 

3.2.3. Καταστατικό σύστασης της Εταιρείας ή του Συ¬ 
νεταιρισμού εφόσον πρόκειται για Εταιρεία ή Συνεται¬ 
ρισμό στον οποίο συμμετέχει ο ενδιαφερόμενος. 

3.2.4. Μισθωτήριο. 

3.2.5. Νόμιμα πιστοποιητικά για την άσκηση του επαγ¬ 
γέλματος του, όπου αυτά απαιτούνται. Τα νόμιμα πιστο¬ 
ποιητικά δύναται να διαθέτει είτε ο ίδιος είτε ένας του¬ 


λάχιστον από τους απασχολουμένους στην επιχείρησή 
του και σε περίπτωση εταιρείας είτε ο ένας τουλάχι¬ 
στον από τους εταίρους που απασχολείται στην εται¬ 
ρεία είτε ένας από τους απασχολουμένους σ' αυτή. 

3.2.6. Να απασχολούνται στην επιχείρησή τους και να 
είναι ασφαλισμένοι κατά κύριο λόγο στον Ασφαλιστικό 
Φορέα που υπάγεται η επιχείρηση. 

3.2.7. Η επιχείρηση να λειτουργεί σε χώρο ανεξάρτητο 
και κατάλληλα διαμορφωμένο (εκτός του χώρου της 
κατοικίας του επαγγελματία), κατά τρόπο ώστε να εξυ¬ 
πηρετεί ικανοποιητικά το σκοπό της. Επιτρέπεται κατ’ 
εξαίρεση η λειτουργία της επιχείρησης σε χώρο εντός 
της οικίας (κατάλληλα διαμορφωμένο) στις περιπτώσεις: 
α) μητέρας παιδιού σε προσχολική ηλικία, β) γυναίκας 
που φροντίζει στην οικία της, συγγενείς α' βαθμού με 
αναπηρία, άνω του 70%. Γ ια τις περιπτώσεις αυτές οι 
ενδιαφερόμενος απαιτείται να προσκομίζουν βεβαιώ¬ 
σεις, πιστοποιητικά κ.λπ. από δημόσιους φορείς 

3.2.8. Κατά τη διάρκεια του πρώτου ελέγχου, ο αϊτών 
θα πρέπει να παραδώσει φωτοαντίγραφα των παρα¬ 
πάνω πιστοποιητικών στον ελεγκτή, προκειμένου αυτά 
να τεθούν στο αρχείο της Υπηρεσίας. 

3.2.9. Γ ια την υπαγωγή του ενδιαφερομένου στο Πρό¬ 
γραμμα κρίνει ο Προϊστάμενος της αρμόδιας Υπηρεσίας 
Απασχόλησης. 

Δύνανται να υπαχθούν στο Πρόγραμμα μέχρι και τρία 
(3) μέλη εταιρειών: 

-Ομορρύθμων (Ο.Ε.) 

-Ετερορρύθμων (Ε.Ε.), μόνο για τα ομόρρυθμα μέλη 
τους. 

-Ε.Π.Ε., με την προϋπόθεση ότι έκαστος υποψήφιος για 
ένταξη στο πρόγραμμα μετέχει τουλάχιστον με ποσο¬ 
στό 25% στο εταιρικό κεφάλαιο. 

- Αστικών μη κερδοσκοπικών εταιρειών. 

Τέλος, δύνανται να υπαχθούν στο πρόγραμμα μέχρι 
και τρία (3) μέλη Συνεταιρισμών. 

Σε περίπτωση που συντρέχουν οι προϋποθέσεις υπα¬ 
γωγής και η έκθεση του επιτόπιου ελέγχου είναι θετική, 
ο ενδιαφερόμενος ενημερώνεται για την ένταξή του στο 
πρόγραμμα και καλείται να προσέλθει στην Υπηρεσία, 
μέσα σε είκοσι (20) ημερολογιακές ημέρες από την 
ημερομηνία γνωστοποίησης της ένταξής του και να 
προσκομίσει α) βεβαίωση φορολογικής & ασφαλιστικής 
ενημερότητας όταν απαιτείται, και β) τιμολόγιο που 
εκδίδεται σύμφωνα με το άρθρ.12 παρ. 3 Προεδρικού 
Διατάγματος 186/1992 ΚΒΣ και γ) αριθμό Τραπεζικού 
Λογαριασμού, προκειμένου να του χορηγηθεί η προ¬ 
καταβολή. 

4. ΠΟΣΟ ΚΑΙ ΔΙΑΡΚΕΙΑ ΕΠΙΧΟΡΗΓΗΣΗΣ 

Το ποσό της επιχορήγησης για κάθε νέο ελεύθερο 
επαγγελματία που υπάγεται στο πρόγραμμα καθορί¬ 
ζεται στα 12.000,00 ευρώ από τα οποία ποσό ύψους 
4.000,00 ευρώ καταβάλλεται με την έκδοση της εγκρι¬ 
τικής απόφασης και τα υπόλοιπα 8.000,00 ευρώ σε δύο 
(2) ισόποσες εξαμηνιαίες δόσεις των 4.000,00 ευρώ η 
κάθε μία, καταβαλλόμενη στο τέλος κάθε εξαμήνου από 
την υπαγωγή του και αφού θα έχει πραγματοποιηθεί 
τουλάχιστον ένας επιτόπιος έλεγχος κατά το ενδιάμεσο 
χρονικό διάστημα (όπου και διαπιστώνεται η κανονική 
λειτουργία της επιχείρησης). 

Η διάρκεια της επιχορήγησης για κάθε νέο ελεύθερο 
επαγγελματία που εντάσσεται στο πρόγραμμα ορίζεται 
σε δώδεκα (12) μήνες, από την ημερομηνία έκδοσης της 
σχετικής εγκριτικής απόφασης. 

5. ΟΡΟΙ ΤΟΥ ΠΡΟΓΡΑΜΜΑΤΟΣ 

Κατά το δωδεκάμηνο διάστημα της επιχορήγησης 
ο νέος ελεύθερος επαγγελματίας δεσμεύεται για τα 
εξής: 

5.1. Με τη λήξη του κάθε εξαμήνου, από την ένταξή 
του στο πρόγραμμα και μέσα σε προθεσμία εξήντα (60) 
ημερολογιακών ημερών, υποχρεούται να προσκομίσει: 

5.1.1. Αίτηση στην οποία θα δηλώνει ότι η επιχείρηση 
του λειτουργεί κανονικά και ότι το σύνολο των εσόδων 
και των εξόδων του προαναφερθέντος χρονικού διαστή¬ 
ματος είναι τουλάχιστον ίσο με το ήμισυ του ποσού της 
δόσης που πρόκειται να εισπράξει (δηλ. 2.000,00 ευρώ), 
όπως αυτά εμφανίζονται στα βιβλία εσόδων και εξόδων 
του. Λογίζονται τα έξοδα ενοικίων. Λογίζονται επίσης 
τα έξοδα του παιδικού σταθμού που τυχόν πληρώνει 
μία νέα επιχειρηματίας για τη φύλαξη των παιδιών της 
ώστε να μπορεί να απασχολείται στην επιχείρηση. Στην 
περίπτωση που η ΝΕΕ έχει ως επαγγελματική έδρα την 
οικία της (ειδικές περιπτώσεις παρ. 3.2.9.) λαμβάνεται 
υπόψη το 1/3 του συνόλου των ενοικίων και λειτουργικών 
δαπανών (ΔΕΗ κ.λπ.). 

5.1.2. Βεβαίωση φορολογικής και ασφαλιστικής ενη¬ 
μερότητας όταν απαιτείται, τιμολόγιο και επικυρωμέ¬ 
να φωτοαντίγραφα του βιβλίου εσόδων-εξόδων του 
προηγούμενου εξαμήνου ή βεβαίωση καταβολής Φ.Π.Α. 
στη Δ.Ο.Υ. 

5.2. Ο ενταγμένος στο πρόγραμμα υποχρεούται να 
ενημερώνει την Υπηρεσία εγκαίρως και γραπτώς για 
οποιαδήποτε αλλαγή στα στοιχεία που έχει δηλώσει 
με την αίτηση για ένταξή του. 

5.3. Η επιχείρηση δεν πρέπει να προβεί σε αλλαγή 
έδρας ή τόπου λειτουργίας εκτός των ορίων αρμοδιό¬ 
τητας της Υπηρεσίας στην οποία ο επαγγελματίας υπέ¬ 
βαλλε την αίτηση υπαγωγής του, άλλως διακόπτεται η 
επιχορήγηση με επιστροφή του καταβληθέντος ποσού, 
σύμφωνα με τα οριζόμενα στην παρ. 6. 

5.4. Η επιχείρηση δεν πρέπει να διακόψει τη λειτουρ¬ 
γία της στο δωδεκάμηνο διάστημα της επιχορήγησης, 
άλλως διακόπτεται η επιχορήγηση με επιστροφή του 
καταβληθέντος ποσού, σύμφωνα με τα οριζόμενα στην 
παρ. 6. 

6. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρου ή 
όρων ή προϋποθέσεων, μετά από οποιαδήποτε πληρωμή 
ποσού της επιχορήγησης στον Ν.Ε.Ε., θα εφαρμόζο¬ 
νται οι διατάξεις των παρ. 7 και 8 του άρθρου 29 του 
ν.1262/1982, όπως συμπληρώθηκε από τα άρθρα 6 και 7 
του ν. 1836/1989 και η επιχορήγηση θα διακόπτεται με 
επιστροφή του αναλογούντος ποσού. 

Ειδικότερα, ο Προϊστάμενος της αρμόδιας Υπηρεσίας 
Απασχόλησης του Οργανισμού, στις περιπτώσεις αυ¬ 
τές αποφαίνεται με αιτιολογημένη απόφασή του για τη 
διακοπή της επιχορήγησης που ο νέος επαγγελματίας 
έχει λάβει από τον ΟΑΕΔ και την επιστροφή: 

- τμήματος του καταβληθέντος ποσού, κατ' αναλογία 
του χρονικού διαστήματος που απομένει από την ημε¬ 


ρομηνία μη τήρησης των όρων ή των προϋποθέσεων 
του προγράμματος μέχρι τη συμπλήρωση του συνολικού 
δωδεκάμηνου χρόνου επιχορήγησης. 

- ολόκληρου του ποσού σε περίπτωση που διαπιστώ¬ 
νεται μη τήρηση εξ αρχής των όρων και των προϋπο¬ 
θέσεων του προγράμματος. 

Η επιστροφή του ανωτέρω ποσού πρέπει να γίνει με 
εφάπαξ καταβολή του εντός δεκαπέντε (15) ημερών από 
την κοινοποίηση της απόφασης στον ενδιαφερόμενο. 

Εφόσον δεν επιστραφεί εμπρόθεσμα το ποσό που 
αναζητείται, συντάσσεται μετά από απόφαση του Δ.Σ. 
του Οργανισμού, Πράξη Βεβαίωσης Οφειλής και απο- 
στέλλεται στην αρμόδια Δ.Ο.Υ. για βεβαίωση και εί¬ 
σπραξή του. 

Σε περίπτωση φυλάκισης ή θανάτου ή σοβαρής ασθέ¬ 
νειας, η επιχορήγηση θα διακόπτεται χωρίς άλλες επι¬ 
πτώσεις για τον επαγγελματία από την ημερομηνία που 
εμφανίσθηκε το πρόβλημα. 

7. ΠΑΡΑΓΡΑΦΗ ΑΞΙΩΣΗΣ 

Εάν ο νέος επαγγελματίας καταθέσει εκπρόθεσμα 
δικαιολογητικά για την καταβολή επιμέρους δόσης, η 
αξίωσή του για το συγκεκριμένο ποσό παραγράφεται 
χωρίς διακοπή της επιχορήγησης, με απόφαση του 
Προϊσταμένου της αρμόδιας Υπηρεσίας Απασχόλησης 
του Οργανισμού, εφόσον η επιχείρηση λειτουργεί και 
εξακολουθούν να τηρούνται οι όροι και προϋποθέσεις 
του Προγράμματος. 

8. ΑΝΑΚΛΗΣΗ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Εάν μετά την ένταξη του νέου επαγγελματία στο 
πρόγραμμα, διαπιστωθεί ότι δεν τηρεί τους όρους ή 
τις προϋποθέσεις του, ο Προϊστάμενος της αρμόδιας 
Υπηρεσίας Απασχόλησης με απόφασή του θα ανακαλεί 
την υπαγωγή του επαγγελματία στο πρόγραμμα και θα 
υποβάλει αναφορά στην Δ/νση Γραμματείας Διοικητή 
για τυχόν διενέργεια δευτεροβάθμιου ελέγχου. 

9. ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 

Ο Προϊστάμενος της αρμόδιας Υπηρεσίας Απασχό¬ 
λησης, εφόσον αποδεδειγμένα προκύπτουν λόγοι ανω- 
τέρας βίας ή μη υπαιτιότητας του νέου επαγγελματία, 
δύναται με απόφασή του και ύστερα από αίτηση του 
ενδιαφερομένου: 

9.1. να επιμηκύνει την προθεσμία υποβολής δικαιολο- 
γητικών του ενδιαφερομένου για είσπραξη επιμέρους 
δόσης έως εξήντα (60) ημερολογιακές ημέρες. 

9.2. να θεραπεύσει περίπτωση δελτίου ανεργίας που 
δεν είχε θεωρηθεί για διάστημα έως τριάντα (30) ημερο¬ 
λογιακές ημέρες πριν από την έναρξη επιτηδεύματος. 

10. ΠΡΟΘΕΣΜΙΑ ΥΠΟΒΟΛΗΣ ΑΙΤΗΣΕΩΝ - ΔΙΑΔΙΚΑΣΙΑ 
- ΚΑΛΥΨΗ ΘΕΣΕΩΝ 

10.1. Η προθεσμία υποβολής των «αιτήσεων υπαγωγής 
στο πρόγραμμα» των υποψηφίων θα καθορισθεί από 
σχετική εγκύκλιο του ΟΑΕΔ. 

10.2. Το Δ.Σ. του Ο.Α.Ε.Δ. δύναται με απόφαση του να 
αναστείλει προσωρινά την υποβολή αιτήσεων υπαγωγής 
στις Υπηρεσίες του Ο.Α.Ε.Δ., ύστερα από πρόταση της 
Επιτροπής Διαχείρισης Λ.Α.Ε.Κ. 

10.3. Το Δ.Σ. του ΟΑΕΔ δύναται με ειδικά αιτιολο¬ 
γημένη απόφασή του να παρατείνει ή να διακόψει το 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


20081 


πρόγραμμα ύστερα από πρόταση της Επιτροπής Δια¬ 
χείρισης Λ.Α.Ε.Κ. 

11. ΚΑΛΥΨΗ ΔΑΠΑΝΗΣ 

Η δαπάνη για την εφαρμογή του μέτρου αυτού 
θα καλυφθεί από το ΛΑΕΚ και θα ανέλθει στο ποσό 
1.200.000,00 € (ΚΑΕ 2493 Η2 φορέας 700) 100 X 12.000,00€ 
= 1 . 200 . 000,00 €. 

ΚΕΦΑΛΑΙΟ Δ' 

ΣΥΣΤΗΜΑ ΠΑΡΑΚΟΛΟΥΘΗΣΗΣ, ΕΛΕΓΧΟΥ ΚΑΙ ΔΙΑΧΕΙ¬ 
ΡΙΣΗΣ ΤΟΥ ΠΡΟΓΡΑΜΜΑΤΟΣ 

1. ΕΠΙΛΥΣΗ ΔΙΑΦΟΡΩΝ 

Οποιαδήποτε διαφορά προκύψει μεταξύ των ενταγμέ- 
νων στο Πρόγραμμα επιχειρήσεων-επαγγελματιών και 
των Υπηρεσιών του ΟΑΕΔ, θα επιλύεται με απόφαση της 
Επιτροπής Διαχείρισης του ΛΑΕΚ, ύστερα από ένσταση 
που θα υποβάλλεται μέσα σε τριάντα (30) ημερολογι¬ 
ακές ημέρες από την κοινοποίηση της απορριπτικής 
απόφασης της αρμόδιας Υπηρεσίας. 


2. ΕΛΕΓΧΟΙ ΤΟΥ ΠΡΟΓΡΑΜΜΑΤΟΣ 

Οι έλεγχοι του προγράμματος θα διενεργούνται 
από υπαλλήλους του ΟΑΕΔ σύμφωνα με τα οριζόμενα 
στην κοινή υπουργική απόφαση υπ’ αριθμ. 2/34255/0022/ 
6.6.2001, όπως τροποποιήθηκε και ισχύει. 

3. ΑΝΑΚΑΤΑΝΟΜΗ ΘΕΣΕΩΝ 

Με απόφαση της Επιτροπής Διαχείρισης του ΛΑΕΚ 
είναι δυνατή η ανακατανομή των θέσεων που προβλέπο- 
νται για το Ειδικό Πρόγραμμα Ολοκληρωμένης Παρέμ¬ 
βασης για άνεργους ηλικίας 18-64 ετών της επαρχίας 
της Νάουσας 

4. ΕΞΕΙΔΙΚΕΥΣΗ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ 

Οι λεπτομέρειες εφαρμογής του προγράμματος θα 

οριστούν με εγκύκλιο του ΟΑΕΔ, η οποία θα τύχει δη¬ 
μοσιότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Οκτωβρίου 2005 
Ο Πρόεδρος του Δ.Σ. 

Γ. ΒΕΡΝΑΔΑΚΗΣ 




20082 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 1 04 32 * ΡΑΧ 210 52 21 004 


ΗΛΕΚΤΡΟΝΙΚΗ ΔΙΕΥΘΥΝΣΗ: ΡιΐΙρ: νννννν. θΐ . 9 γ - β-τηβίΙ: \Λ/θ5(η35ίθΓ @ θ1.ς|Γ 

Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α' από την ιστοσελίδα του Εθνικού Τυπογραφείου 

ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 


(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 


(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 


(2610) 638 109 


(26610) 89 105 



(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 


(26510) 87215 

ΛΕΣΒΟΣ - Πλ. Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 


(25310) 22 858 


(22510) 47 533 

ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

1 Σε έντυπη μορφή: 





• Για τα ΦΕΚ από 1 μέχρι 1 6 σελίδες σε 1 θιιιό, προσαυξανόμενη κατά 0,20 βυΐΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0, 1 5 θυΐΌ ανά σελίδα. 



Σε μορφή Οϋ: 





Τεύχος 

Περίοδος 

ΕΙΙΒΟ 

Τεύχος 

Περίοδος ΕίΙΒΟ 

Α' 

Ετήσιο 

150 

Αναπτυξιακών Πράξεων 

Ετήσιο 50 

Α 

3μηνιαίο 

40 

Ν.Π.Δ.Δ. 

Ετήσιο 50 

Α' 

Μηνιαίο 

15 

Παράρτημα 

Ετήσιο 50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 100 

Δ' 

3μηνιαίο 

60 



1 · Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοτη και μέχρι 100 σελίδες σε 5 θυτο προσαυξανόμενη κατά 1 


1 θΐιΐΌ ανά 50 σελίδες. 

Η τιμή πώλησης σε μορφή οά-ΐΌΓΠ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θιιγο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, ίαχ: 210 - 4071010 ϊηίειτιεί: ΙτΙΙρ://νννννν.β1.9Γ. 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Απότο ΙπΙθγπθΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεωνΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


* Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυΐΌ, ποσό το οποίο αφορά ταχυ¬ 
δρομικά έξοδα. 

* Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 θυΐΌ ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 Θυιτι. 

* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐθίτίθί, με την καταβολή των αντίστοιχων πο¬ 
σών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. _ 

Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















